
П Р А В И Л Н И К
за дейността на ДГ „Зора”-Роман с разновъзрастови групи с. Камено поле и с.Радовене
за учебната 2025-2026 г.
На основание чл. 28, ал.1,  т.2  от ЗПУО



Общи положения
[bookmark: _Hlk209026124]Чл.1.Този правилник урежда устройството, функциите и управлението на ДГ „Зора”-Роман и прилежащите й разновъзрастови  групи с. Камено поле и с.Радовене.
Чл.2 Правилникът определя структурата и функциите на ръководство и управление на детската градина, организацията на предучилищното образование, като:
· Осигурява възпитание, социализиране, обучение и отглеждане на децата до постъпването им в І-ви клас;
· Правата и задълженията на участниците в образователния процес;
· Създава среда за учене чрез игра, съобразена с възрастовите особености и гарантираща цялостното развитие на детето, както и възможности за опазване на физическото и психическото му здраве.
Чл.3. С настоящия правилник се създават необходимите условия и предпоставки за реализиране на основните цели и задачи на образователния процес, конкретно за условията на детската градина, произтичащи от Закон за предучилищното и училищното образование, Наредба № 5/ 03.06.2016г. за предучилищното образование, Кодекса на труда и други нормативни документи, отнасящи се до дейността в предучилищното образование.
Чл.4. Правилникът е задължителен за всички лица, намиращи се на територията на ДГ „Зора”-Роман и прилежащите й разновъзрастови  групи с. Камено поле и с.Радовене - педагогически и непедагогически персонал, специалисти по дейности извън ДОС, родители.
І-ва глава. Водещи постановки и ориентири на дейността.
Чл.5. Нашите ценности са:
1. Основна ценност е детето, неговото здраве, възпитание, образование и социализация.
2. Грижа за детето и неговите конкретни нужди, подход на толерантно и  последователно отношение към личността на детето, системност при изграждане на личностните качества и черти на характера на детето и отговорност при проследяване на детското развитие.
3.  Приобщаване на детето към общочовешките нравствени ценности.
4. Равен достъп до качествено образование и приобщаване на всяко дете.
5. Функционална, естетически и безопасна среда.
6. Квалифицирани и учещи се педагози с поглед напред към иновациите и новите предизвикателства в предучилищния сектор.
7. Стремеж към по-високи професионални и личностни компетентности.
8. Уважение и зачитане на неповторимата уникалност дете-родител-учител.
9. Успешно партньорство със семейството и другите институции, основано на традиция, доверие и взаимно уважение.
10. Детската градина - гарант за осъществяване на националната общообразователна политика.
11. Продължаване, обогатяване и утвърждаване на традиции и ритуали в живота на детската градина.
12. Съвременен тип мениджърско ръководство на детската градина, като се прилагат принципите на хуманизиране и демократизиране на управлението.

Чл.6. От съществено значение за нашия успех е устойчивото развитие на детската градина като модерна предучилищна образователна институция.

Чл.7. Нашите цели са:

А. Усъвършенстване на процесите на планиране, организиране и провеждане на съдържателно отглеждане, възпитание, обучение и социализация на детето в детската градина.
Б. Обновяване, реконструиране и създаване на иновативна подкрепяща образователна  среда в детската градина.
В. Осъвременяване и обогатяване на квалификационната дейност на педагогическия персонал, чрез създаване на среда, мотивираща учителите за повишаване, развитие и усъвършенстване на компетентностите им.
Г. Обхват на децата и осигуряване на редовно посещение в задължителното  предучилищно образование на децата за училище, гарантиращо равен старт на децата в училищното образование, независимо от социалния статус на семействата им.
Д. Единна социално-педагогическа и ценностна система между детска ясла, детска градина и начално училище за създаване на положително отношение към възпитанието и обучението на децата и изграждане още в предучилищна възраст на организационна култура, която да формира потребността от знания и компетентности, с активното участие в игровата дейност.
Е.  Постигане равенство на шансовете между всички деца- разширяване на интегрирано обучение на деца от малцинствата.
Ж. На децата  се предоставя обща и допълнителна подкрепа за личностно развитие, която осигурява подходяща физическа, психологическа и социална среда за развитие на способностите и уменията им. Подкрепата за личностно развитие се прилага в съответствие с индивидуалните образователни потребности на всяко дете.
З. Предприемане на мерки за укрепване авторитета и престижа на учителската професия чрез ефективно прилагане на система за кариерно развитие.
И. Ефективност и ефикасност на управление на детската градина чрез прилагане на ценности като хуманизъм, толерантност, добронамереност, уважение, законосъобразност и партньорство.
Й. Предоставяне на нови услуги в помощ и удобство на децата и родителите от детската градина и общността.

Чл. 8. Образованието в ДГ „ Зора“ се реализира в съответствие със следните принципи:
1. Образователна политика за осигуряване на правото на предучилищно образование за всяко дете;
2. Ориентираност към интереса и мотивацията на детето, към възрастовите и социални промени в живота му, както и към способността му да прилага усвоените компетентности на практика;
3. Равен достъп до качествено образование и приобщаване на всяко дете;
4. Равнопоставеност и недопускане на дискриминация при провеждане на предучилищно образование;
5. Запазване и развитие на българската образователна традиция в областта на предучилищното образование;
6. Прозрачност на управлението и предвидимост на развитието на детската градина;
7. Партньорство и диалог по въпросите на предучилищното образование с всички заинтересовани страни за качеството на предучилищното образование.

Чл.9. Детската градина провежда автономна образователна политика за:
1. Поставяне на акценти в дейността на детската градина, съобразно конкретни индивидуални и социални потребности, свързани с личностното формиране на децата;
2. Утвърждаване на интеркултурното образование като неизменна част от процеса на модернизация на българската образователна система; 
3. Създаване на предпоставки за успешна социализация на децата от етническите малцинства;
4. Съхраняване  и развиване на тяхната културна идентичност чрез изучаване на майчин език, история и култура;
5. Поощряване на взаимното уважение, разбирателството и сътрудничеството между всички деца, независимо от етническата им принадлежност;
6. Прилагане на ценностно-ориентирано поведение;
7. Стимулиране на  междукултурната рефлексия и емоционална интелигентност у детето;
8. Работа в интеркултурна среда;
9. Възпитание и ранно детско развитие;
10. Подготовка на детето за училище;
11. Успешно партньорство с родители и общественост.
ІІ-ра глава. Статут на детското заведение.
Чл.10./1/.Предучилищното образование в ДГ „Зора”, гр. Роман се осъществява при целодневна организация. Целодневната организация се осъществява в отделни групи в съответствие с чл.9, ал.1 от Наредба № 5/ 03.06.2016г. за предучилищното образование. 
Целодневната организация осигурява възпитание, социализация, обучение и отглеждане на децата в рамките на 12 астрономични часа на ден през учебната година. Детската градина е отворена за децата през всички работни дни от седмицата- от 6.30 ч. до 18.30 ч.
/2/.ДГ „Зора” гр. Роман е институция в системата на предучилищното и училищното образование, в което се отглеждат, възпитават, социализират и обучават деца от 2 годишна възраст до постъпването им в І-ви клас в съответствие с ДОС за предучилищното образование, разпределени в 8/осем/ възрастови групи, като 5/пет/ от тях- градински групи, 1/една/ яслена група в ДГ „Зора”-Роман и 2/две/ разновъзрастова група в с. Камено поле и разновъзрастова група в с.Радовене.
Чл.11/1/. ДГ „Зора”-Роман и прилежащите й разновъзрастови  групи с. Камено поле и с.Радовене ползват имоти, които са публична общинска собственост с адреси, както следва:
1.Централна сграда гр. Роман, ул.” Тодор Каблешков”.
[bookmark: _Hlk209027031]2.с.Камено поле, ул.”Опълченска” № 1.
3.с.Радовене, ул.“Цар Симеон Велики“ № 63.
/2/ . ДГ „Зора” гр.Роман е юридическо лице и има:
1.Собствен кръгъл печат.
2.Банкова сметка.
3.Шифър по БУЛСТАТ.
Чл.12. Детската градина въз основа на принципа на автономията и в съответствие с нормативните актове:
· Определя свои политики в развитието си;
· Урежда устройството и дейността в правилник в съответствие с ЗПУО и подзаконовите актове по прилагането му;
· Избира организацията, методите и средствата за осигуряване на качествено образование;
· Определя свои символи и ритуали в съответствие с принципите на националната идентичност, както и свое представително облекло и други отличителни знаци;
· Участва в национални и международни програми и проекти, подпомагащи дейността и.
Чл.13/1/. Детското заведение се помещава в 1/една/ специално проектирана и построена за целта сграда, намираща се в гр. Роман и 2/две/ приспособени за нуждите на предучилищното образование сгради, намиращи  се в с. Камено поле и с.Радовене.
/2/.Сградите отговарят на нормативни изисквания за възпитание, обучение и отглеждане на деца в предучилищна възраст.
/3/.Капацитетът на детското заведение е както следва:
· Градински групи- 5/пет/ с общо 150 места;
· Яслена група- 1/една/ с 30 места;
· Разновъзрастова  група с. Камено поле-1/една/ с 30 места.
· Разновъзрастова  група с. Радовене-1/една/ с 30 места.
Чл.14/1/.ДГ „Зора” гр. Роман с прилежащите й разновъзрастови група носи отговорност за:
· Интелектуално, емоционално, социално, духовно-нравствено и физическо развитие и подкрепа на всяко дете в съответствие с възрастта, потребностите, способностите и интересите му;
· Съхраняване и утвърждаване на българската национална идентичност;
· Придобиване на компетентности от персонала, необходими за успешна личностна и професионална реализация и активен граждански живот в съвременните общности;
· Придобиване на компетентности за прилагане на принципите за устойчиво развитие;
· Ранно откриване на заложбите и способностите на всяко дете и насърчаване на развитието и реализацията им. Подкрепата за личностно развитие се прилага в съответствие с индивидуалните образователни потребности на всяко дете.
· Формиране на устойчиви нагласи и мотивация за учене през целия живот;
· Придобиване на компетентности за разбиране и прилагане на принципите на демокрацията и правовата държава, на човешките права и свободи, на активното и отговорното гражданско участие;
· Формиране на толерантност и уважение към етническата, националната, културната, езиковата и религиозната идентичност на всеки гражданин;
· Формиране на толерантност и уважение към правата на децата с увреждания;
· Познаване на националните, европейските и световните културни ценности и традиции;
· Придобиване на компетентности за разбиране на глобалните процеси, тенденции и техните взаимовръзки;
· Придобиване на компетентности за разбиране и прилагане на принципите, правилата, отговорностите и правата, които произтичат от членството в Европейския съюз.
Формирането на положително отношение към училището и мотивация за учене по посока на европейските ключови компетентности, конкретизирани в предучилищна възраст, както и формиране на ценности се осъществява чрез:
1. Прилагане на Стратегическа рамка за развитие на образованието, обучението и ученето в Р. България / 2021-2030/.
2.  Методическа подкрепа на участниците в образователния процес за развиване на дигитални компетентности и за активно педагогическо взаимодействие.
3. Подкрепа на учителите за повишаване на компетентностите  при овладяване от децата на книжовен български език. 
4. Намаляване процента на отпадналите деца и на преждевременно напусналите от образователната система. Създаване на условия за подкрепа на всяко дете с цел ефективно включване и трайно приобщаване към образователния процес.
5. Продължаваща квалификация на педагогическите специалисти с фокус върху формиране и усъвършенстване на професионални компетентности при провеждане на обучение от разстояние в електронна среда. 
6. Насърчаване прилагането на иновации в образователния процес. Оказване на методическа подкрепа на педагогическите специалисти за осъществяване на проектно-базирано обучение, за работа в екип,  за създаване на образователни ресурси, за популяризиране на дидактични материали прилагани в педагогическо взаимодействие от разстояние в електронна среда.
7. Системно взаимодействие с родителите за пълноценното развитие на детето в условията на сътрудничество и диалог. Ефективно включване на семейството като партньор при обучение от разстояние в електронна среда.
8. Изграждане на иновационна образователна среда и съвременен мениджмънт при зачитане на традициите и собствения имидж на ДГ „Зора” гр. Роман;
9. Интерактивни методи, стратегии и техники при реализиране на обучението;
10.  Интеркултурно образование;
11.  Гражданско, здравно, екологично и интеркултурно  образование. Правата на детето;
12.Възпитание и приобщаване към културните ценности, традиции на нацията и света. Гарантиране правото на избор от децата в различни дейности;
13.Използване на индивидуалната и групова форма на работа;
14.Стимулиране развитието на детето и приоритет на доминиращата дейност в предучилищна възраст- играта;
15.Възпитаване на толерантност и уважение към индивидуалните и културните различия;
16.Формиране на интереси и мотивация в игрови ситуации за развитие на стремеж към физическо самоусъвършенстване и двигателна активност;
17. Приобщаващото образование като процес на осъзнаване, приемане и подкрепа на индивидуалността на всяко дете и на разнообразието от потребности на всички деца  чрез активиране и включване на ресурси, насочени към премахване на пречките пред ученето и научаването и към създаване на възможности за развитие и участие на децата  във всички аспекти на живота на общността.
18. Патриотично възпитание, формиране на национално самосъзнание и общочовешки ценности на децата.
       19. Осигуряване на условия за физическа активност и участие в спортни дейности.
       20. Предоставяне на равни възможности за обучение и възпитание.
       21. Противодействие на тормоза и насилието.
       22. Превенция на риска от ранно отпадане от системата на предучилищното образование.
/2/.Приемът на деца под 3-годишна възраст в разновъзрастова група с. Камено поле и разновъзрастова група с.Радовене е допустим поради отсъствието на детска ясла и при създадени условия за отглеждането им, съобразно спецификата на възрастта.
Чл.15.ДГ „Зора” гр. Роман има право:
1.Да определя вътрешната си организация.
2.Да определя организацията, методиката и средствата на възпитание и обучение.
3.Да разработва програмна система и разпределения на образователното образование, според изискванията за авторска детска градина.
4.Да издава Удостоверение за завършено предучилищно образование.
5.Да извършва педагогически дейности извън ДОИ.

Чл.16/1/.В ДГ „Зора” гр. Роман официален език е българският език.
/2/.Детската градина създава условия за усвояване на книжовен български език.
ІІІ-та глава. Условия за записване, отписване и преместване на децата.
Чл.17.Постъпването на децата в детската градина става по желание и по избор на родителите или настойниците.
Чл.18/1/. В ДГ „Зора” гр. Роман се осъществява целогодишно и при наличие на свободни места.
/2/. Условията и редът за записване, отписване и преместване в детската градина се осъществява съгласно изискванията на НАРЕДБА ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦА В ДЕТСКИТЕ ГРАДИНИ НА ТЕРИТОРИЯТА НА ОБЩИНА МЕЗДРА. В наредбата на общината са регламентирани организацията, сроковете и необходимите документи за записване, отписване и преместване на децата в детските градини.
/3/.Приемът на децата се организира от директора на детската градина и в съответствие с утвърдените Правила за организиране на приема на деца в ДГ „Зора” гр. Роман.
/4/. В яслената група в детската градина може да постъпват деца от 1 годишна възраст до 3 годишна възраст.
/5/.За приемане на дете в детската градина, родителите представят следните документи:
1. Приемането на документи се извършва от директора или упълномощено от него лице, като всяко заявление се регистрира във входящ дневник. 
2. Приемането на документи може да се извърши и по електронен път.
3. Пълният пакет документи се приема и се входира във входящ дневник на детската градина.  Родителят (настойникът), представя следните задължителни документи:
1. заявление по образец, включващо трите имена на детето, ЕГН, постоянен адрес на родителите, телефон за връзка и е-mail адрес; 
2. ксерокопие от удостоверение за раждане на детето (остава в детското заведение) и оригинал (за справка); 
3. Задължителни медицински изследвания.
- лична здравно-профилактична карта на детето/попълнена от личния лекар на детето/;
-еднократен отрицателен резултат от изследване за патогенни чревни бактерии и чревни паразити, извършено не по-рано от 15 дни преди постъпване на детето в детската градина;
-изследвания на кръв и урина, извършени в едноседмичен срок преди постъпване на детето в детската градина;
-данни от личния лекар, че на детето са извършени задължителните имунизации за възрастта, съгласно изискванията на Наредба № 15/2005г-;
- медицинска бележка от личния лекар за липсата на контакт със заразно болен, издадена не по-рано от 3 дни преди постъпване на детето в детската градина;
-кръв за Васерман на един от родителите/ ако детето е за ясла/
4. Декларация за информирано съгласие на родителите на пътуващите деца.
5.Решение на ЕКПО към РУО-Враца за насочване на дете със СОП за интегрирано обучение.
6. Експертно решение от ТЕЛК/ при наличие/.
7. Декларация от родителя, при наличие на спор за упражняване на родителски права над дете.

/6/.Документите на децата за постъпване в разновъзрастовите групи се приемат лично от директора или упълномощено със заповед лице.
/7/.Информация за условията на работа, процедурата по приема и необходимите документи за постъпване на дете в детската градина, родителите получават от директора в определените приемни дни.
[bookmark: _Hlk209027832]/8/.За отказ от постъпване на дете в ДГ „Зора”-Роман с разновъзрастова група с. Камено поле и разновъзрастова група с.Радовене се смята:
1.Отсъствието на детето в продължение на повече от 2/два/ месеца без да са оповестени уважителни причини за това, като се заличават от списъчния състав на детската група и в НЕИСПУО, на основание чл. 173, ал.2 от ЗПУО.
Чл.19.Деца, на които не са извършени задължителни за възрастта имунизации, не се приемат в детското заведение. Такъв прием може да бъде осъществен по изключение, когато се налице трайни противопоказания за имунизирането им и са освободени от имунизиране с протокол от РЗИ.
Чл.20./1/.Задължение на детската градина е да приема с предимство за интегрирано обучение деца със СОП и/или с хронични заболявания.
/2/.Във всяка група в детската градина могат да се обучават до 3 деца със СОП.
/3/.Децата със СОП и/или с хронични заболявания постъпват в детската градина след писмено заявление то родителите.
/4/. На децата се предоставя обща и допълнителна подкрепа за личностно развитие, която осигурява подходяща физическа, психологическа и социална среда за развитие на способностите и уменията им.
/5/.Децата със СОП и/или с хронични заболявания при необходимост получават съответстващо ресурсно подпомагане и се обучават по специално изготвена за целта индивидуална учебна програма.
Чл.21/1/.Не се допуска отказ за приемане на дете по дискриминационни причини.
/2/.Когато в детската градина са записани деца с различна етническа принадлежност от една и съща възраст, не се допуска обособяването им в групи въз основа на етническата им принадлежност.
Чл.22/1/.При постъпване на децата в в ДГ „Зора”-Роман с разновъзрастова група с. Камено поле и разновъзрастова група с.Радовене:
1.Родителят е длъжен да уведоми медицинския специалист и учителите за специфични здравословни проблеми и особеностите на поведението и развитието на детето, както и да представят копие от всички документи, съдържащи информация за здравословното състояние и други документи, които имат отношение към обучението на детето.
2.Родителят предоставя подробни и конкретни данни за връзка при необходимост- адрес, личен телефон и телефонен номер и име на личния лекар на детето. При промяна на адрес и телефон, своевременно уведомяват детската градина, както и при промяна на попечителството на детето.
Чл.23.Процедурата по безпроблемна адаптация на новопостъпилите деца включва:
1.Предварителни посещения на детето с родителя с цел запознаване с детската градина, групата и условията на работа.
2. Предварителни консултативни срещи на родителите с учителите на детската група.
3. Детската градина изработва и прилага модел за работа със семействата и децата в периода на адаптация от семейната среда към детската градина, който е неразделна част от Правилника за дейността на детската градина.
4.Моделът по т.2 задължително включва краткосрочно присъствие на родителите в детската градина. Продължителността на присъствието на родителите, както и дейностите, в които могат да участват, се определят предварително на индивидуални срещи между учителите и родителите.

Модел за работа със семействата и децата в периода на адаптация от семейна среда към детска градина
Детската градина е важен момент от развитието и израстването на детето. То навлиза в обществото на своите връстници и започва да усвоява уменията на социалното общуване. 
Постъпването на детето в детската градина, най-често се свързва с първия преход от семейната среда към предучилищната институция. Този преход за някои деца се осъществява при постъпване в яслена група на детската градина, а при други- в първа група на детското заведение.
Терминът „адаптация“ обозначава процеса на приспособяване на организмите към различни условия на средата в рамките на еволюционното развитие. 
Към ДГ „ Зора“  съществува действаща яслена група  като организационно обособена структура в която се отглеждат, възпитават,  обучават и социализират деца от 1 годишна до 3 годишна възраст.
	Постъпвайки в яслена възраст, детето още от първите дни се старае да намери възрастен, комуто да се довери. Социалното развитие на детето се отбелязва с първите взаимоотношения с близките хора около него и с първите социални умения, които овладява. Всичко това налага да се познават характерните особености на детското развитие с оглед отглеждането и възпитанието на малкото дете. През цялото детство няма друг възрастов период, в който да протича такова интензивно развитие. През ранното детство/ 0-3 години/ започва активното формиране и развитие на детската личност. Това което детето овладява през първите 3 години от живота си  не е много по обем, но то е основа на целия му по-нататъшен живот.
Настоящият модел за работа със семействата и децата в периода на адаптация от семейна среда към детска градина/ясла е разработен от екипа на ДГ „ Зора“ гр. Роман на основание чл.39, ал.1, 2 и 3 от Наредба № 5/03.06.2016г. за предучилищното образование и е неразделна част от Правилника за дейността на детската градина.
	Цел: Прилагане на модел на адаптация на децата чрез включване на родителите на новопостъпилите деца в определени режимни моменти в началото на деня, както и осъществяване на игри за адаптация, които включват  игри в ателиета за  формиране първи навици и умения, положителни нагласи, настроения и представи за детската градина и емоционално развитие на детето, както и   ефективната му  и плавна   адаптация  към разнообразните въздействия на околната среда. 
Ефективно сътрудничество между педагогически специалист и родители за осигуряване на плавен преход от семейната среда към средата в яслена група  и гарантираща пълноценно физическо и психическо благополучие на детето.
Задачи:
1. Прилагане на механизъм на приемственост между детска ясла и първа група, а именно- педагозите от четвърта възрастова група да предоставят подкрепа в яслена група на децата и персонала, като през следващата учебна година  да продължат да работят с децата в първа група.
2. Насърчаване на ценностно-ориентирано поведение и създаване на атмосфера в яслената група, благоприятстваща формиране на социални и граждански компетентности у детето в ранна детска възраст.
3. Синхронизиране на изискванията на  педагога, мед. специалисти, пом. възпитатели и родители за бързата и безболезнена адаптация на детето в яслена група, както и екипна работа в партньорско сътрудничество, основано на взаимно доверие, общи цели и двупосочна комуникация.
4. Да се изграждат и формират у детето навици за общуване с връстниците, както и възпитание насочено към проява на взаимно уважение, разбирателство и междукултурен диалог
5. При активно взаимодействие между детската градина и родителите да се постигне бърза и безболезнена адаптация на новопостъпващото дете чрез уеднаквяване на подходите и обогатяване знанията на възрастните за особеностите в развитието на детето в ранна възраст.
6. Да се формира у детето  основата на емоционалната грамотност, връзката между емоционалното развитие и емоционалната интелигентност като цяло и се очертае  формиращата се индивидуалност на детето.
7. Прилагане на приобщаващи грижи в яслената група, чрез предоставяне на обща и допълнителна подкрепа за личностно развитие на децата.
8. Разработване и прилагане на показатели за проследяване на качеството на образованието и грижи в ранна детска възраст, както и стандарти за ранно детско развитие.

	Всяка адаптация изисква време и ако за едно дете е достатъчна седмица, за друго може да е необходимо и месец. Продължителността на адаптацията зависи и от характера на детето, семейната обстановка, здравословното му състояние. Поради тази причина модела на участие на родителя в режимните моменти в детската градина може да е с различна продължителност за различните деца.
Оптималната адаптация на детето към  новите условия осуетява стресовете, кризите, травматизирането, задържането в неговото развитие и осигурява непрекъснато усъвършенстване на знанията, уменията, възможностите и способностите му. Натрупаният, посредством собствена активност опит /по време на игри/ развива самостоятелността и чувството за собствено достойнство, което помага на детето да се справи с различни проблемни ситуации. Детската игра дава и богата информация за него, включително и това дали е щастливо. Дидактичните материали в тази възраст имат определено значение за работа с децата. Чрез тях децата опознават света, изследват го, експериментират. 
Успешното приспособяване има решаваща роля за бъдещото развитие на малкото дете като личност. Тя се осъществява въз основа на личния опит, опознавайки новото и с помощта на педагога, медицинския специалист, помощник-възпитателя чрез ефективни и адекватни педагогически въздействия и взаимодействия, а това е и една от основните задачи на детската ясла.
Въз основа на горепосочената цел, екипа на детската градина смята, че работата на педагог в яслена  група е изключително полезна и важна за адаптация  при постъпване в детска градина, възпитание, обучение и социализация на детето и  работи в няколко посоки: осигуряване на здравословен старт за адаптиращото се дете в новата образователна среда; оптимизиране, усъвършенстване и улесняване процеса на работа на персонала и експертна организация на дейностите; създаване на стабилна семейна общност в рамките на детската градина за успешно партньорство между образователната институция и родителите. 
Значим фактор за преодоляване на трудностите през адаптационния период с оглед цялостното развитие на децата от ранна възраст е единството между семейството и детското заведение. На основата на установените емоционални отношения най-бързо се формират положителните прояви на децата, провокира се тяхната активност, разбирането и съобразяването с груповите норми на поведение.

	Режим в детска ясла
6.30ч.- 8.30ч.- Прием на децата
8.30ч.- 8.40ч.- утринно раздвижване
9.00ч.- 9.30ч.- закуска
9.30ч.- 10.00ч.- организирани занимания 
10.00ч.- 10.15ч.- подкрепителна закуска
10.30ч.- 11.30ч.- свободни игри
11.30ч.- 11.45ч.- подготовка за обяд
11.45ч.- 12.30ч.- обяд
12.30ч.- 13.00ч.- тоалет, подготовка за сън
13.00ч.- 15.30ч.- сън
15.30ч.- 16.00ч.- събуждане, тоалет
16.00ч.- 16.30ч.- следобедна закуска
16.30ч.- 18.30ч. предаване на децата на родителите, игри с играчки, подвижни игри, престой на открито.

Съвети към родителите. 
	Всяко начало е трудно. Родителската тревога също. С тръгването на детска градина/ясла се опитайте да сведете до мининум напрежението и притесненията. Не пренасяйте тревогите си върху детето! Вашите емоции му влияят. Все пак вие изпращате детето на едно място, където опитни педагози, медицински специалисти и помощник-възпитатели ще се грижат за него, ще срещне приятели, ще придобие нови умения и навици, ще получи първите си по-сериозни знания.
	Да, като всяко ново начало и сега са възможни трудности- не са за пренебрегване, нито стресът, нито почти сигурните разболявания. Но не обсъждайте пред детето евентуални неприятности. Не изпадайте и в другата крайност- да рисувате идилична картина. Постарайте се да мислите позитивно и вярвайте, че всичко ще бъде наред.
	Обърнете внимание на режима на детето. След като предварително сте се запознали с дневния режим в детската градина, се постарайте да наложите подобен и у дома.
	Хранене.
Максимално приближете менюто у дома към това в детската градина. Ако детето е свикнало вкъщи на обяд да се храни само с едно ястие, то нищо чудно, че в детската градина ще откаже някое от първото, второто или третото. Имайте предвид, че често пъти храненето е една от основните причини, поради която детето не иска да ходи на детска градина. Ако има храни, които детето не консумира, съобщете на персонала и помолете детето да не яде нещо, което принципно не яде. С времето, от само себе си, точно тази храна може да му стане любима.
Ако детето е алергично към дадени храни, задължително е да бъдат уведомени педагозите и медицинския специалист. Това, което се изключва от менюто на алергичните деца е задължително да се спазва и в детската градина. Ето защо е разумно и другите родители да знаят, ако има деца в групата, алергични към дадени храни. 
Детето е важно да се храни здравословно. Всеки ден на таблата в детската градина се изписва менюто, което е съобразено с Наредбата за здравословното хранене и Сборник рецепти за здравословното хранене на децата от 0 до 3 годишна възраст и от 3 до 7 годишна възраст.
Какво обикновено се случва след като вземете детето от детската градина?
Често пъти детето е гладно и вие, като че ли забравяте принципите на балансираното хранене. Готови сте да му предложите нездравословни храни, а след това детето не иска да вечеря. Нека си позволим да Ви дадем съвет. Опитайте вместо вафли, чипс и други, да му дадете плод или ядки. 
	Първи дни!
	Именно от тях зависи какво ще е по-нататъшното отношение на детето към новото място. Мили родители, детската градина Ви предоставя възможност да присъствате на част от режимните моменти на детето. Поради тази причина, отделете време, за да сте заедно с детето през първите дни на престоя му в детската градина.  Това от своя страна влияе и върху неговото здраве и върху отношението му към другите деца. Опитайте се да превърнете началото в „ мини“ празници. Защото точно първите дни, така както бързо минават, така и повлияват на следващите  с „ новото“ като нещо радостно или като нещо ужасно. Ако детето плаче и не иска да ходи на детска градина, прегърнете го, успокойте го, разкаже те му колко вълнуващи моменти го очакват. Или се опитайте да „ отвлечете“ вниманието му с друга интересна тема. Или му се усмихнете и му предложете да стигнете до детската градина, пеейки детски песни или казвайки си гатанки или приказка. Интересните идеи винаги разпалват детското въображение, а Вашето спокойствие и ведрост се предават на детето. Имайте предвид, че е от значение последователността при ходенето на детска градина. Нека детето свикне с мисълта, че от понеделник до петък всеки има задължения- то е на детска градина, а мама и тати- на работа. А събота и неделя са дните за семейни забавления. Това ще се случи, ако не се отклоняване от този график. Ако решите например, че в ден сряда детето няма да ходи на детска градина, защото не иска, плаче, моли се да си е в къщи, Вие сами нарушавате графика и затруднявате адаптацията. Освен това детето разбира, че има варианти и е способно да Ви манипулира. Ето защо в случай, че детето не е болно, не превръщайте „ работния“ ден в „ почивен“. Не забравяйте, че правилата не затрудняват, а улесняват живота на детето.
	Организация на времето!
	Сутрин така организирайте времето, за да Ви е достатъчно за всичко. Да, струва Ви се невъзможно, но все пак всичко се свежда до добрата организация. Някои деца иман нужда от хапване вкъщи, преди закуската в детската градина, особено времето от ставането до излизането е повече от един час. В този случай предупредете персонала, че детето закусва вкъщи и е възможно да не е гладно и да не изяжда закуската си в детската градина. Важно е да тръгнете към детската градина спокойни и усмихнати. Денят се познава по утрото!
Какво има в детската раница?
Накъде без детската раница? Заедно с детето изберете най-хубавата и сложете в нея всичко необходимо. В детската градина ще Ви информират какво трябва да подготвите за детето. Обикновено списъкът включва: комплект за преобличане, пижама/ според сезона/, пантофи, гърне, индивидуално шише/ ако детето използва/, памперси или протектор за леглото, хигиенни консумативи/ мокри кърпи, салфетки, домакинско руло, течен сапун/.По-малките деца често се цапат или заливат с вода, чай, докато изградят уменията си за самообслужване, затова е добре да имат в шкафчето поне два комплекта резервни дрехи и достатъчно бельо. Погрижете се дрехите да са лесни за обличане и събличане, да нямат сложни закопчавания или трудно да минават през главата. Обувките съответно да са лесни за обуване и събуване- на този етап за предпочитане са обувките без връзки.
Навици за самообслужване!
В детската градина Вашето дете ще усвои навиците само да се обслужва, а това изисква време. Имайте търпение и не се сърдете, ако вечерта го намерите облякло някоя дреха с  ръбовете навън или с криво закопчани копчета. Все пак, ако смятате, че детето Ви има нужда от повече внимание и подкрепа в това отношение, не бързайте да повишавате тон, а поговорете спокойно с хората, които се грижат за Вашето дете и уеднаквете очакванията си. Ако детето Ви все още не е самостоятелно- не се притеснявайте, някои от децата все още не са усвоили напълно тези умения и няма да е единственото, което сега се разделя с памперса. Обсъдете този въпрос с персонала и помолете за търпение от тяхна страна, както и осигурете достатъчно дрехи и бельо за преобличане. Проявете търпение вкъщи и всеки ден насърчавайте детето да ползва тоалетна, при необходимост купете детска седалка и стъпало, за да се чувства малкото дете спокойно и уверено в света на възрастните. Учителите и помощник-възпитателите нямат за задача изцяло да обгрижват децата, а да им помагат да изградят умения за самостоятелност.
Раздяла пред детската градина!
Раздялата трябва да бъде бърза и кратка. Ако на вратата на детската градина, детето започне да плаче и да Ви моли да се върне, не отстъпвайте. В противен случай ще Ви манипулира и занапред. Освен това практика показва, че детето много бързо свиква с новата среда, отколкото си мислят мама и тати. Повечето деца плачат, защото тяхната главна потребност- да бъдат в безопасност и да са защитени, им се струва застрашена. Затова гушнете детето, целунете го, припомнете му какъв интересен ден го очаква с другите деца и го уверете, че скоро пак ще сте тук. Добре е да уточните след колко време ще го вземете, като имате предвид, че за детето времето все още не се измерва с часове или минути. Кажете например, че ще сте при него след като се събуди от следобедния сън и хапне следобедната закуска, и непременно спазете обещанието си. Дайте му увереност, че всичко ще е наред.
Усещане за нещо познато!
	Попитайте дали е разрешено да се носят вещи от вкъщи и какви са условията- може ли да се внасят в групата или по-скоро да стоят в шкафчето. Ако е позволено, нека детето вземе със себе си любимата играчка или книжка. Това ще му носи спокойствие, усещане за нещо лично и познато. Освен това тази играчка може да му помогне да се запознае с повече деца. Тази играчка може да помогне и на Вас да разберете как се е чувствало детето. Тъй като то все още не умее да разказва за своите емоции и чувства, го попитайте : „ Какво прави днес в детската градина твоят зайко? Игра ли си, с кого се запозна……?“. И внимателно изслушайте отговорите.
	Обратно към вкъщи!
	Когато се прибирате от детската градина, си създайте ритуал. Например отбийте се на близката площадка или нахранете гълъбите в парка. Просто направете нещо заедно, което да ви достави удоволствие. Зареждането с положителни емоции е от особено значение. Приятният завършек на деня ще подготви и прекрасното утро на следващия ден. 
	Докосване до вътрешния свят, новите впечатления и преживявания водят до напрежение на нервната система. Ето защо като се приберете у дома от детската градина, осигурете на детето спокойствие и уют. Опитайте се незабелязано да се докоснете до вътрешния му свят, да разберете как се чувства, какви са страховете и радостите му. Поиграйте си и приятелски си поговорете. Разкажете на детето и за своя ден.
	Преди лягане започнете да разказвате приказка за момиченцето/момченцето, което съвсем скоро е тръгнало на детска градина. Но не разказвайте цялата приказка наведнъж На следващата вечер, след като разберете как вашето дете е прекарало деня в детската градина, ще продължите приказката за героите, които също така са прекарали чудесно. Чрез приказката се опитвайте и да разрешавате проблемни ситуации. Детето ще нае, че не винаги всичко е идеално, но важното е да можем да намираме решения. Не забравяйте, че на тази възраст децата трудно споделят преживяванията си. По този начин ще му помогнете и именно в тази насока- да осъзнава собствените си емоции и да се опитва да ги споделя.
	Рисуването също е добър способ за себеизразяване. Творческите занимания помагат на детето да изрази чувствата си и да намери нужното спокойствие. Чрез тях и много по-лесно можем да започнем разговор, който да ни помогне да се докоснем до детския свят, който на този етап има нужда от разбиране и подкрепа.
	Мама и татко!
	Като че ли сме свикнали да приемаме, че мама е главната действаща сила в отглеждането на детето, макар, че все по-често се срещат бащи, споделящи не само финансови отговорности, а и такива, касаещи храненето, хигиената и емоционалното развитие на децата. Ролята на татко във възпитанието на детето в никакъв случай не е по-маловажна от ролята на мама. Всяко дете има нужда от хармонично развитие, което може да получи само при участието и на двамата родители. 
	Скъпи татковци, позволете да Ви дадем няколко конкретни препоръки, свързани с периода, когато вашите деца посещават детска градина. Включвайте се заедно с майката в родителските срещи, в различни тържества и инициативи в детската градина- детето ще бъде щастливо и сигурно от факта, че и мама и тати са дошли да го гледат и ще се почувства истински значимо и обичано. Попитайте персонала с какво бихте могли да сте полезни и да допринесете за групата или да детската градина- освен с доброволна работа по облагородяване на помещенията и двора, можете да предложите и да се включите в различни инициативи по повод празници или да организирате спортни игри с децата, да им представите своята професия и други забавни занимания. 
	Отношения между родители, учители и деца!
	Безспорно ролята на педагозите е от първостепенно значение за адаптацията на детето в детската градина. Ето защо е добре да обясните на детето, е докато е в детската градина и Вас ви няма там, всичко, което иска да каже на някого, може да каже на госпожата. Е, какво по-хубаво от това- доверието да е спечелено. А докато се постигне желаната хармония в отношенията с родители- учители- деца, е възможно да преминете през различни фази:
Детето не харесва учителката! Разбира се, съществува вариант първоначално детето да не харесва своята учителка. Не изпадайте в паника от заключението: „ Не искам тази госпожа, не ми харесва.“ Помислете, дали и вие не сте изразявали подобно мнение в присъствието на детето. Попитайте какво точно детето не харесва в учителката, за да „ работите“ в тази насока. Нужно е да запазите спокойствие и насаме с госпожата да обсъдите положението. Не се страхувайте да заявите позицията си. Разговаряйте с персонала в детската градина. Изяснете очакванията! Така бихте избегнали разочарованията и за двете страни. И не на последно място- това, че детето Ви вече е на детска градина, не би трябвало да означава, че отговорността за неговото възпитание и знания са изцяло грижа на педагозите и помощник-възпитателите. Напротив, първостепенната отговорност си остава и винаги ще бъде Ваша, докато педагозите могат да са Ваш ценен помощник!
	Общуване между връстниците!
	В общуването с връстниците детето се учи да изразява себе си, да управлява своите емоции, да установява различни отношения. За ефективното общуване е нужно детето да умее много неща- внимателно да слуша, да изразява своите мисли и чувства, да уважава събеседника си, да се договаря. Децата имат нужда от опит и време в общуването. А родителите можете да помогнете в това. За целта е важно да не „ лепваме“ етикети нито за своето, нито за чуждото дете. При проява на агресия, разбира се, не оставяйте безучастни. Не е нужно да раздавате правосъдие, но е нужно да заявите позиция. И не забравяйте, че личният пример е най-добрия учител. Показвайте на детето си как е редно да общува, как се изграждат добри отношения между хората.    За желанието на детето да ходи на детска градина е от значение и атмосферата в самата група. А това зависи от уменията и усилията на персонала да създадат атмосфера на топлина, уют и обич. Ако детето почувства това, много по-бързо ще изчезнат неговите страхове и вълнения. 
	Ролята на мама и тати!
          Родители, Вие сте и учители! Едва ли Ви изненадваме с подобно твърдение! Именно вие цял живот ще преподавате най-ценните уроци на своето дете- ако до вчера сте го учили как да държи лъжицата, то днес например е важно да го научите да поздравява или да се извинява, когато трябва. Не разчитайте, че единствено педагозите са отговорни за знанията на Вашето дете. Това, че детето посещава детска градина не би трябвало да изключва вашето внимание и грижа. Не забравяйте, че детето има нужда от общуването с Вас, от играта с Вас, от вълнуващи преживявания с Вас. И наред със забавлението „ преподавайте“ и своите знания и умения!
	„ 2 дни на детска градина, 2 седмици в къщи!“
          За съжаление в повечето случаи болестите са неделима част от началния период в детската градина. Позната фраза „ 2 дни на детска градина, 2 седмици в къщи!“. Тази схема е позната на повечето родители, чиито деца вече са преминали първа група в детската градина. Много често родителите се оплакват, че тръгвайки на детска градина, детето започва да боледува. Като, че ли болестите идват една след друга- кога кашлица, кога хрема и температура. Кои са причините, за да се случи това? Често родителите сами изнежват детето, а после се чудят защо боледува. Освен това всички хора, включително и децата, имат определен набор от бактерии и при контакт с други хора настъпва активен обмен. Този период не е продължителен, ако детето е здраво. Но ако защитните сили на организма са слаби, всяко вирусно или инфекциозно заболяване ще има по-сериозен характер. 
	Детето боледува в детската градина и поради нарушено емоционално равновесие. Това е трудно да избегнете, тъй като стресът в началото е неизбежен. Известно е , че по време на стрес, имунната система отслабва. В случая основното е да помогнете за по-бързата психологическа адаптация на детето. Причините за стреса, водещи до това детето да боледува в детската градина, често пъти са негови най-различни страхове, основани на липсата на жизнен опит. 
	Не обвинявайте детската градина за честите боледувания на детето! Когато детето попадне в нови условия, е нормално да преболедува по един или друг начин, това е реакция на организма към настъпилите промени. 
	Деца с алергични заболявания също попадат в рисковата група на често боледуващите. Тъй като безспорно за всеки родител е най-важно детето му да е здраво, ето как можете да се противопоставите на неприятните болести, за да бъдат дните в детската градина спокойни и усмихнати.
1. Консултирайте се с Вашия педиатър и изгответе подходяща за Вашето дете схема за укрепване на организма.
2. Изгответе вкъщи пълноценно меню. Детето трябва да се храни пълноценно и здравословно. В детската градина имат грижа да се случва това през деня, но това не отменя нуждата от пълноценна вечеря. 
3. Спазвайте дневния режим. Детето се нуждае от достатъчно сън- според стандартите за ранно детско развитие на УНИЦЕФ детето се нуждае от поне 9-10 часа нощен сън и 1-2 часа следобеден сън. Осигурявайте му условия за пълноценна почивка.
4. Осигурете възможност на детето да се движи достатъчно. Оставяйте го да тича, скара и се катери при всяка възможност.
5. Помислете за закаляването на детето. Свежият въздух, разходките сред природата са незаменим източник на здраве. Обличайте детето подходящо, не прекалявайте.
Имунизации!
Едни от необходимите документи за записване в детската градина е бележка от личния лекар за имунизационния статус на детето, съгласно изискванията на Наредба № 15/2005г. за имунизациите в Р. България. Според имунизационния календар, който е в сила от 01.01.2015г., към тригодишна възраст децата трябва да са имунизирани срещу хепатит Б, туберкулоза, пневмококи, морбили, паротит, рубеола, полиомиелит, дифтерия, тетанус, коклюш и хемофилус инфлуенце тип Б. 
И тук идва въпросът, може ли детето да посещава детска градина ако не е ваксинирано? Според нормативната уредба, действаща на територията на България, ако детето не е освободено от ваксини по медицински показания, удостоверени със съответната документация , то не може да бъде прието не ваксинирано в държавно или общинско детско заведение/ Наредба №3/05.02.2007г. за здравните изисквания към детските градини/ 
Деца със специални образователни потребности!
Понятието „ специални образователни потребности“ е определено в нормативните актове на министерство на образованието и науката. СОП могат да имат деца, които срещат различни затруднения в обучението си, поради: сензорни увреждания/ нарушено зрение или увреден слух/, физически увреждания, езиково-говорни нарушения, специфични обучителни трудности, емоционални или поведенчески затруднения, нарушения на общуването и комуникацията  идр. Ако Вие установите или ако педагозите Ви кажат, че Вашето дете има различни трудности в обучението, трябва непременно да направите консултация със съответните специалисти. Ако Вашето дете постъпва в детската градина с установен медицински проблем или затруднение, споделете за конкретните му затруднения, представете на медицинския специалист медицинската документация, доказваща затрудненията на детето. На детето Ви ще бъде предоставена допълнителна подкрепа за личностно развитие и с него ще работят допълнително специалисти в детската градина.
Ако в групата на Вашето дете има деца със СОП, постарайте се да изградите у него добронамерено отношение към тях. Децата много по-лесно от възрастните приемат различията и успяват да извлекат най-ценното от такова общуване- умението да живееш с другите.
Чл.24/1/. Броят и съставът на детската група се определя от директора на детското заведение в началото на учебната година.
/2/. Групите се сформират при минимален брой деца- 12.
/3/. Детските групи се сформират:
· По възрастов признак- централна сграда;
· Разновъзрастова- 1/една/ група в централната сграда, 1/една/ в с. Камено поле, и 1/една/ в с.Радовене.
/4/.Допуска се сформирането на разновъзрастови групи и в централната сграда, при невъзможност за сформиране на група по т.2 или по желание на родителите.
/5/. Разновъзрастова група може да се сформира и след решение на педагогически съвет, когато програмната система на детската градина предвижда това.
Чл.25./1/.Броят на групите и броят на децата в група в общинските детски градини се определят от директора на детската градина след съгласуване с педагогическия съвет в съответствие с ДОС за финансирането на институциите и с ДОС за физическата среда и информационното и библиотечното осигуряване на детските градини.
/2/.Група, която в продължение на 3/три/ месеца показва средна месечна посещаемост по-ниска от регламентирания брой се разформирова и се слива с останалите.
/3/.При разформироване на група по т.2 не се изисква съгласието на родителите.
Чл.26. Ежедневното присъствие на децата се отчита от учителите чрез регистриране на отсъствията в съответния раздел на  електронен дневник.
Чл.27./1/.Отсъствията по уважителни причини се удостоверяват от родителите чрез медицинска бележка или заявление за отсъствие по семейни причини.
/2/.За отсъствието на децата за периода на регламентираните ваканции не се изисква представянето на документи по т.1.
/3/.При отсъствие на дете повече от два месеца по неуважителни причини, същото се отписва от детската градина и НЕИСПУО.
Чл.28./1/.При отсъствие повече от 30 дни при епидемична обстановка се представя еднократен отрицателен резултат от изследване за патогенни чревни бактерии.
/2/.При отсъствие повече от 2 месеца- еднократен отрицателен резултат от изследване на чревни паразити, съгласно Наредба № 5/2006г. за ДПК на месни паразитози.
Чл.29./1/.В детската градина се сформират сборни групи при:
1.Намаляване броя на децата в група- под 12 деца;
2.За периода на регламентираните ваканции за съответната учебна година;
3.Отработване на празнични дни, определени с постановления на Министерски съвет.
4. След разрешение от РЗИ.

/2/.Броят на сборните групи организирани в случаите посочени в чл.29 се определя след предварително организирано писмено допитване до родителите за посещението на децата за определения период.
Чл.30/1/.По желание, родителите могат да преместват детето си в друго детско заведение през цялата учебна година;
/2/.Преместването се осъществява след писмено изразено желание на родителя и след заплащане на всички начислени такси.
/3/.При преместване на дете от І-ва  възрастова група, детската градина издава служебна бележка.
/4/.При преместване на дете, записано за задължително предучилищно образование, се издава Удостоверение за преместване.
/5/. Директорът отразява информацията и промените в НЕИСПУО.
/6/.След издаване на удостоверение за преместване, директорът уведомява писмено общинската администрация и РУО, където детето е включено в списъка на подлежащите на задължително обучение до 16-годишна възраст.
Чл.31/1/.Отписването на децата от детската градина се извършва при:
1.при постъпване в първи клас;
2.по желание на родителите/ при преместване в друга детска градина или група за задължително предучилищно образование в училище.
3.при смяна на местоживеене.

Чл.32.При отписване на дете на родителите се връчва:
1.медицинската карта, след направените задължителни вписвания от страна на медицинската сестра на детската градина и служебна бележка, а за група за задължително предучилищно образование- удостоверение за преместване;
Чл.33.Децата от яслените групи се прехвърлят в детската градина при навършване на 3-годишна възраст, както и при сформиране на група в детската градина за следващата учебна година.
 Ежедневен прием на децата.
Чл.34/1/.ДГ „Зора”-Роман работи на 5-дневна работна седмица.
/2/.Организацията на педагогическия процес е целодневна.
/3/.Работното време на детското заведение е както следва:
1.Централна сграда- от 6.30ч. до 18.30ч.
[bookmark: _Hlk209126424]2.с.Камено поле- от 6.30ч. до 18.30ч.
3.с.Радовене- от 6.30ч. до 18.30ч
Чл.35.Прием на дете след 8.30ч. се допуска по уважителни причини и след предварителна заявка от страна на родителите от предходния ден.
Чл.36./1/.При предаването на децата от родителите, по време на сутрешния прием, се осъществява преглед на здравословното състояние на децата от дежурен учител по график и медицински специалист.
/2/.Във възрастовата група не се допускат болни и недоизлекувани деца;
/3/.Във възрастовата група не се приемат лекарства под какъвто и да е предлог.
Чл.37./1/.Във възрастовата група не се допускат деца, носещи предмети, които да представляват заплаха за живота и здравето на самото дете или останалите деца в групата;
/2/.Във възрастовата  група не се допускат деца с мобилни апарати, както и тяхното използване от детето;
/3/.Във възрастовата група не се допускат деца със златни накити или други скъпи предмети. Детската градина не носи отговорност за съхранението им дори, когато са внесени незабелязано.
Чл.38./1/.По време на сутрешния прием, учителя на съответната възрастова група организира:
1.занимания по интереси на децата;
2.индивидуални срещи с родителите за обмен на информацията на детето.

/2/.Сутрешният прием се осъществява от учителя на групата с помощта на помощник-възпитателя, като по този начин се гарантира безпроблемното ангажиране на учителя с различните дейности и сигурността на децата.
Чл.39.Целодневния престой на децата включва разнообразни и добре балансирани занимания с детето и битови дейности- хранене, сън и др. съобразно възрастта на детето.
Чл.40.Организацията на деня за всяка детска група се изготвя от учителите на детската група и се утвърждава със заповед на директора.
/1/.Образователната среда е мобилна и вариативна, съобразена с потребностите на децата.
/2/.Допуска изменение в дневното разписание по преценка на учителите и в зависимост от сезона и индивидуалните и възрастови особености на децата.
/3/ При провеждането на педагогическото взаимодействие учителите използват игровата дейност за постигането на компетентностите по чл. 28, ал. 2 от Наредба 5/2016 за предучилищното образование.
(4) Детската градина  осигурява игрова дейност във всички видове организация на предучилищното образование през учебното и неучебното време. 
(5)  Детската градина  осигурява игри на открито за децата от всички възрастови групи поне два астрономически часа дневно при целодневна  организация и поне един астрономически час дневно при полудневна организация винаги когато климатичните условия позволяват това.
 (6) Педагогическото взаимодействие в предучилищното образование се организира в основна форма и в допълнителни форми. 
/7/ Формите на педагогическото взаимодействие по ал. 6 се организират в съответствие с прилаганата в детската градина  програмна система при зачитане на потребностите и интересите на децата. 
(8) Основната форма на педагогическо взаимодействие е педагогическата ситуация, която протича предимно под формата на игра. 
(9) Педагогическите ситуации се организират само в учебното време  и осигуряват постигането на компетентностите по чл. 28, ал. 2 на Наредба 5/2016 за предучилищното образование
/10/ В допълнителните форми на педагогическо взаимодействие се разширяват и усъвършенстват отделни компетентности от посочените в чл. 28, ал. 2, които допринасят за личностното развитие и за разнообразяване на живота на детето. 
(11) Допълнителните форми на педагогическо взаимодействие се организират от учителя на групата извън времето за провеждане на педагогическите ситуации.
 (12) Допълнителните форми се организират както в учебното време по чл. 12, ал. 1 на Наредба 5/2016, така и в неучебното време.
(13) Допълнителните форми се организират по преценка на учителя в съответствие с програмната система, прилагана в детската градина, цялостната организация на деня и с интересите и потребностите на децата.
Чл.41./1/.Ежедневния минимален престой на децата на открито е задължителен при температура на въздуха не по-ниска от 00С.
/2/.Децата не се извеждат навън при силен вятър и/или дъжд.
/3/.Приемът и предаването на децата може да се осъществява и на двора на детската градина при подходяща температура и сухо време през всичките сезони на годината.
/4/.През летния период дневният режим се осъществява изцяло навън.
Чл.42./1/.В края на деня децата се предават лично на родителите.
/2/.Детето може да бъде предадено на друг член на семейството след предварителна уговорка с родителите.
/3/.Не се допуска предаването на деца:
1.На родители лишени от родителски грижи по съдебен път;
2.На родителите на други дете от групата/освен когато родителите са дали писмено съгласието си за това/;
3.На непълнолетни братя и сестри.
4.На родители във видимо нетрезво състояние.

Чл.43 /1/.При предаването на децата на родителите, учителят споделя персонална информация за престоя на детето в групата, относно храненето, участието в организирани занимания и игри, комуникация с другите деца.
/2/.Споделената информация следва да почива на реални факти, да е уважителна към детската градина и предполагаща партньорско взаимодействие между педагозите и семейството в интерес на детето.
Чл.44.Крайният час за напускането на детската градина е 18.30ч.
Чл. 45./1/. Когато поради извънредни обстоятелства присъствието във формите на педагогическо взаимодействие в детската градина е преустановено фактически или с акт на компетентен орган, след заповед на министъра на образование и науката педагогическото взаимодействие се осъществява, доколкото е възможно, от разстояние в електронна среда чрез използване на средствата на информационните и комуникационните технологии и с участието на родителите.
/2/. Когато поради извънредни обстоятелства присъствието във формите на педагогическо взаимодействие е преустановено фактически или с акт на компетентен орган за отделна група/отделни групи, педагогическото взаимодействие, за периода на преустановяването, след заповед на директора на детската градина, се осъществява, доколкото и ако е възможно, от разстояние в електронна среда чрез използване на средствата на информационните и комуникационните технологии и с участието на родителите. Директорът на детската градина уведомява незабавно началника на РУО за преустановяването, за причините за това, както и за преминаването към педагогическо взаимодействие от разстояние в електронна среда. 
/3/. Педагогическото взаимодействие по ал.1 подпомага придобиването на компетентностите по чл.28, ал. 2 от Наредба 5/2016г. за предучилищното образование, като използваните ресурси се избират от педагогическите специалисти в съответствие с възрастта на децата.
/4/. Продължителността на педагогическото взаимодействие по ал.1 с дете, се определя от педагогическите специалисти в съответствие с възрастта на децата, но не може да надвишава 30 минути дневно.
/5/.Проследяването на постиженията от осъщественото педагогическо взаимодействие по ал.1 се извършва чрез наблюдение от страна на педагогическите специалисти и след обсъждане с родителите.
/6/. В периода на провеждане на педагогическото взаимодействие по ал.1 на децата не се пишат отсъствия.
/7/. За провеждането на педагогическо взаимодействие от разстояние в електронна среда се изисква от родителя информирано съгласие за осъществяването на педагогическо взаимодействие.
Чл.46. Детската градина осигурява игри на открито за децата от всички възрастови групи поне два астрономически часа дневно при целодневна организация, винаги когато климатичните условия позволяват това.
Чл.47. Условията за записване, отписване и преместване на децата са описани в изготвените и приети  Правила за организиране на приема в ДГ „ Зора“ гр. Роман.
ІV-та глава. Организация на педагогическо взаимодействие
А. Организация на учебното и неучебното време
Чл. 48.Предучилищното образование се организира в учебни години.
1.Учебната година в предучилищното образование започва на 15 септември и е с продължителност 12 месеца. В случай, че 15 септември е почивен ден, тя започва на първия следващ работен ден.
2.Учебната година включва учебно и неучебно време.
3.Неучебното време  е времето без провеждането на педагогически ситуации по чл.13 към Наредба № 5/03.06.2016г., както и времето извън учебните дни в периода  по чл.12.
4.В учебното време се организират както основни, така и допълнителни форми на педагогическо взаимодействие, а в неучебно време без провеждането а педагогически ситуации- само допълнителни форми.
5.Учебното време през учебната година е в периода от 15 септември до 31 май на следващата календарна година.
6.Учебното време се организира в учебни седмици и в учебни дни.
7.Учебната седмица е с продължителност пет учебни дни и съвпада с работната седмица.
8.В случай на разместване на почивните дни през годината на основание чл.154, ал.2 от КТ обявените почивни дни са неучебни, съответно обявените работни дни са учебни за децата.
9.Учебният ден включва основните и допълнителни форми на педагогическо взаимодействие, както и времето за почивка и самостоятелни дейности по избор на детето.
10.Неучебното време без основни форми на педагогическо взаимодействие е в периода от 01.06. до 14.09.

Б. Предучилищното образование се осъществява при целодневна, почасова или самостоятелна организация
1. Целодневната и полудневната организация  се осъществява в отделни групи в съответствие с чл.9, ал.1 от Наредба № 5/03.06.2016г.
2.Предучилищното образование се организира във възрастови групи, както следва:
-Първа възрастова група- 3-4 годишни, а в случаите на чл.4, ал.2 от Наредба № 5/03.06.2016г.- 2-4 годишни;
-Втора възрастова група- 4-5 годишни;
-Трета  възрастова група- 5-6 годишни;
-Четвърта  възрастова група- 6-7 годишни;
3.Продължителността на предучилищното образование във всяка възрастова група по ал.1 е една учебна година.
4.Задължителното предучилищно образование се осъществява в трета и четвърта  възрастова група.
5.При недостатъчен брой за сформиране на отделна група от деца в съответната възрастова група по ал.1 може да се сформира разновъзрастова група.
6.Броят на групите по ал.1 в рамките на отделните възрастови групи, както и броят на децата в тях се определят при условията на чл.60 от ЗПУО.
7.Децата от групите за задължително предучилищно образование, записани в целодневна, полудневна и почасова организация в периода на учебното време, могат да отсъстват само по здравословни или други уважителни причини, удостоверени с документ от компетентен орган, както и по семейни причини- чл.10, Наредба № 5/03.06.2016г.
8.Отсъствията на децата по ал.1 по семейни причини през учебно време е допустимо за не повече от 15 дни за съответната учебна година с писмено уведомяване от родителите в срок, определен с Правилника за дейността на детската градина.
9.Извън случаите по ал.2 отсъствие на децата, записани за задължително предучилищно образование е допустимо и за времето на ваканциите, определени в училищното образование за съответната година със заповед на министъра на образованието и науката.
10.Почасовата организация се осъществява за отделно дете в групите за целодневна или полудневна организация, а самостоятелната- за отделно дете извън групите по чл.9, ал.,1.
11.Целодневната организация осигурява възпитание, социализация, обучение и отглеждане на децата в рамките на 12 астрономични часа на ден през учебната година.
12.Началният час на сутрешния прием и крайният час на изпращане на децата за деня се определят с Правилника за дейността на детската градина.
13.В целодневната организация в учебно време се редуват основна и допълнителни форми, а в неучебно време- само допълнителни форми на педагогическо взаимодействие, като се осигуряват и :
· Условия и време за игра, почивка, включително следобеден сън;
· Условия и време за хранене- сутрешна закуска, подкрепителна закуска, обяд и следобедна закуска;
· Дейности по избор на детето.
14.Почасовата организация осигурява възпитание, социализация, обучение и отглеждане в рамките на 3 последователни астрономични часа на ден. Началният час на сутрешния прием- 9.00ч. и крайният час на изпращането- 12.00ч.
15.Почасовата организация се осъществява само през учебно време. В почасовата организация се организират основна форма, а ако продължителността на престоя на детето позволява- и допълнителни форми на педагогическо взаимодействие, като се осигуряват условия и време за игра, почивка и дейности по избор на детето.
16.Почасовата организация се осъществява заедно с децата в група за целодневна или за полудневна организация, като в една група може да се включват не повече от 2 деца на почасова организация над максималния брой деца, определен с разпоредбите на чл.60, ал.1 и 2 от ЗПУО.
17.Почасовата организация не се отнася до дейностите, които се организират като допълнителна услуга по отглеждане на децата по чл.68 от ЗПУО.
18.Самостоятелната организация включва възпитание, социализация, обучение и отглеждане на детето, организирано от родителя, и проследяване постиженията на детето в детската градина в началото и в края на учебното време по чл.12, ал.1 от Наредба № 5/03.06.2016г.
19.Самостоятелната организация се провежда по заявено желание на родителя за съответната учебна година и след одобрение от експертната комисия в РУО по чл.67, ал.2 от ЗПУО.
20. Към заявлението по ал.2 се прилагат:
· Копие от акта за раждане на детето;
· Копие от лична карта на родителите;
· Декларация за наличие на среда за учене чрез игра, съобразена с възрастовите особености и гарантираща цялостното развитие на детето, както и за опознаване на физическото и психическото му здраве и благополучие.
· Програма за развитие на детето, която задължително съдържа:
а/избрани методики и подходи, съобразени с възрастта, индивидуалните потребности и интересите на детето и гарантиращи постигането на целите по чл.5 от ЗПУО;
б/примерно разпределение на теми за постигане на компетентностите по чл.28, ал.2 за съответната възрастова група;
в/списък на избраните познавателни книжки и учебни помагала.
21.Експертната комисия в едномесечен срок от подаване на заявлението по ал.2 и анализ на документите по ал.3 одобрява или отказва да одобри включването на детето в самостоятелна организация. Експертната комисия отказва да одобри включването в самостоятелна организация, когато:
-Не представи някой от документите по ал.3;
-Не е осигурена среда за учене чрез игра, съобразена с възрастовите особености и гарантираща цялостното развитие на детето, както и за опазването на физическото и психическото му здраве и благополучие;
-Представената програма не гарантира постигането на някоя от целите по чл.5 от ЗПУО;
-Избраните методики и подходи не са съобразени с възрастта, индивидуалните потребности и интересите на детето.
22.Дете, включено в самостоятелна организация, което в края на учебното време по чл.12, ал.1 не постига компетентностите по чл.28, ал.2, от следващата учебна година се включва в целодневна, полудневна или почасова организация на предучилищното образование по избор на родителите.
23.При заявено желание на родителите и срещу заплащане детската градина може да осигури условия на територията си за организиране на педагогически дейности, които не са дейност на детската градина.
24.Дейностите по ал.1 се извършват извън времето за провеждане на основните форми на педагогическо взаимодействие с децата които посещават детската градина.
25.Видът на организацията на всяка група в детската градина или за отделно дете в случаите на почасова и самостоятелна организация се определя от Наредба на Община Роман.
26.При обявена извънредна обстановка родителите на деца, записани в детската градина или училището, могат да подадат заявление за включване на детето в самостоятелна организация по чл. 18, ал. 1 до директора от 1-во до 5-о число на всеки месец.
27.Към заявлението по ал. 1 се прилагат документите по чл. 18, ал. 3, т. 1, 3 и т. 4, буква "в".от Наредба № 5
28.Експертната комисия по чл. 18, ал. 2 в 14-дневен срок от подаване на заявлението по ал. 1 и анализ на документите по ал. 2 одобрява или отказва да одобри включването на детето в самостоятелна организация.
29.На местата на децата, записани в самостоятелна организация по ал. 1, не може да бъдат приемани други деца, които да посещават детската градина или съответно училището.
30.Експертната комисия по чл. 18, ал. 2 има право да откаже включването в самостоятелна организация, когато не е предоставен някой от документите по ал. 2 или няма осигурена среда за учене чрез игра, съобразена с възрастовите особености и гарантираща цялостното развитие на детето, както и за опазване на физическото и психическото му здраве и благополучие.
31.Педагогическите специалисти оказват подкрепа на семействата на децата, записани в самостоятелна организация по ал. 1, при условия и по ред, определени в правилника за дейността на детската градина или училището.

V-та глава. Организация на педагогическия процес
1.Дневния престой на децата:
Организацията на дневния престой на децата е съобразена с възрастовите и психологически особености на децата от 1 годишна до 7 годишна възраст, както и изискванията на програмната система, по която се осъществява образователния процес, а именно:
Организация на деня – яслена група
	Часови интервал
	                                    Дейности

	6.30ч.-8.30ч.
	Прием на децата

	8.30ч.- 8.40ч.
	утринно раздвижване

	9.00ч.- 9.30ч.
	закуска

	9.30ч.- 10.00ч.
	организирани занимания

	10.00ч.- 10.15ч.
	подкрепителна закуска

	10.30ч.- 11.30ч.
	свободни игри

	11.30ч.- 11.45ч
	подготовка за обяд

	11.45ч.- 12.30ч
	обяд

	12.30ч.- 13.00ч.
	тоалет, подготовка за сън

	13.00ч.- 15.30ч.
	сън

	15.30ч.- 16.00ч.
	събуждане, тоалет

	16.00ч.- 16.30ч
	следобедна закуска

	16.30ч.- 18.30ч.
	предаване на децата на родителите, игри с играчки, подвижни игри, престой на открито


                                                      



                                                     Организация на деня в учебно време от 15.09.2025г. до 31.05.2026г.
                                                                                          І-ва- ІV-та възрастова група
	Часови интервал
	Основни  и допълнителни форми на педагогическо взаимодействие

	6.30ч.-8.30ч.
	Прием на децата, дейности по избор на децата, дейности организирани от детския учител, утринно раздвижване

	8.30ч.-9.15ч.
	Сутрешна закуска

	9.15ч.-10.00ч.
	Педагогически ситуации

	10.00-10.30ч.
	Подкрепителна закуска

	10.30ч.-12.00ч.
	Педагогически ситуации/трета и четвърта възрастови групи/ Дейности по избор на децата, дейности организирани от детския учител

	12.00ч.-13.00ч.
	Обяд

	13.00ч.-15.00ч.
	Следобеден сън

	15.00ч.-15.45ч.
	Следобедна закуска

	15.45ч.-18.30ч.
	Педагогически ситуации / трета и четвърта възрастови групи/ Дейности по избор на децата, дейности организирани от детския учител, изпращане на децата






Организация на деня в неучебно време от 01.06.2026 г. до 14.09.2026 г.
І-ва- ІV-та възрастова група
	Часови интервал
	Допълнителни форми на педагогическо взаимодействие

	6.30ч.-8.30ч.
	Прием на децата, дейности по избор на децата, дейности организирани от детския учител

	8.30ч.-9.15ч.
	Закуска

	9.15ч.-10.00ч.
	Дейности по избор на децата, игри, дейности, организирани от детския учител

	10.00-10.30ч.
	Подкрепителна закуска

	10.30ч.-12.00ч.
	Дейности по избор на децата, дейности организирани от детския учител

	12.00ч.-13.00ч.
	Обяд

	13.00ч.-15.00ч.
	Следобеден сън

	15.00ч.-15.45ч.
	Следобедна закуска

	15.45ч.-18.30ч.
	Дейности по избор на децата, игри, дейности организирани от детския учител, изпращане на децата



2.Съдържание на предучилищното образование
Организацията на педагогическото взаимодействие в групите е съобразена с психологическите особености на децата. Предучилищното образование полага основите на учене през целия живот, като осигурява физическото, познавателното, езиковото, духовно-нравственото, социалното, емоционалното и творческото развитие на децата, вземайки предвид значението на играта в процеса на педагогическо взаимодействие, което създава условия за: цялостно развитие на детската личност; придобиване на съвкупност от компетентности- знания, умения и отношения, необходими за успешното преминаване на детето към училищното образование. Компетентностите по чл.28 от Наредба № 5/03.06.2016г. са дефинирани като очаквани резултати от възпитанието, обучението, социализацията на децата във всяка възрастова група по образователни направления:
1.Български език и литература.
2.Математика.
3.Околен свят.
4.Изобразително изкуство.
5.Музика.
6.Конструиране и технологии.
7.Физическа култура.
Процесът на предучилищното образование е подчинен на прилагането на програмна система като част от стратегията за развитието на детската градина.
Педагогическото взаимодействие в предучилищното образование се организира в основна форма и в допълнителни форми. Формите на педагогическо взаимодействие се организират в съответствие с прилаганата в детската градина програмна система при зачитане на потребностите и интересите на децата. Основната форма на педагогическо взаимодействие е педагогическата ситуация, която протича предимно под формата на игра.
3.Програмна система и познавателни книжки.
Програмната система създава условия за развитието на детето и придобиването на компетентностите. Възпитанието, социализирането и обучението на децата от ДГ „Зора” гр. Роман се осъществява по Програмна система на детската градина и познавателните книжки „Моите приказни пътечки“ на издателство “Булвест 2000“
[bookmark: ch_29_al_2]На осн. чл.29, ал.1 от Наредба № 5 /03.06.2016г. за предучилищното образование, процесът на предучилищното образование е подчинен на прилагането на програмна система като част от стратегията за развитието на детската градина,  която се приема с решение на педагогическия съвет.
Програмната система е цялостна концепция за развитието на детето с подходи и форми на педагогическо взаимодействие, подчинени на обща цел.
Педагогическата ситуация е основна форма на педагогическо взаимодействие- комплекс от условия и  обстоятелства, структура на обективните дадености и субективни изисквания, които поставят детето в определена зависимост и изискват определена активност. Педагогическата ситуация осигурява субект- субектни форми на взаимодействие между педагогическия специалист и детето и протича предимно под формата на игра.
	Педагогическата ситуация се организира само през учебно време и осигурява компетентности, определени в Наредба № 5/ 03.06.2016г. за предучилищното образование.
През учебната 2025/2026г. към основните форми на педагогическо взаимодействие  на основание чл.5, ал. 3 от Наредба № 13/21.09.2016 г. за гражданското, здравното, екологичното и интеркултурното образование се добавя самостоятелно образователно направление по  интеркултурно образование  „Етнокултурно взаимодействие“, което е насочено към съхраняване и осъществяване на взаимоотношенията между всички участници в образователния процес, формирайки качества като уважение, емпатия, доверие, приемане и зачитане на различията. Приемането на културното многообразие, на съхранението  и развитието на различните културни идентичности са ключови за постигането на етнокултурно взаимодействие.

Условия и ред за организиране и провеждане на допълнителни форми на педагогическо взаимодействие в Детска градина „Зора“
Допълнителните форми на педагогическо взаимодействие са дейности с децата от детската градина, които се организират от учителя на групата.
Допълнителните форми се организират по преценка на учителя в съответствие с:
1. програмната система, прилагана в детската градина; 
2. цялостната организация на деня;
3. интересите и потребностите на децата.
В допълнителните форми на педагогическо взаимодействие се разширяват и усъвършенстват отделни компетентности от посочените в държавния образователен стандарт за предучилищното образование, които допринасят за личностното развитие и за разнообразяване на живота на детето. 
Допълнителните форми се организират в:
1. учебно време – от 15 септември до 31 май; 
2. неучебно време – от 1 юни до 14 септември. 
Допълнителните форми на педагогическо взаимодействие се организират извън времето за провеждане на педагогическите ситуации.
Като допълнителни форми на педагогическо взаимодействие, в Детска градина „Зора“ се организират и провеждат:
Дейности, които се организират краткосрочно във времето, в рамките на учебния ден, на територията на детската градина.
2. Дейности с епизодичен характер и/или организирани по-дългосрочно във времето:
а) развлечения, празници и чествания на територията на детската градина;
б) вътрешнообразователни проекти; 
в) участия в прояви, изяви и мероприятия, организирани от други институции и провеждани в населеното място на детската градина;
г) посещения на природни обекти, обществени, културни и научни институции в населеното място на детската градина.
3. Форми и дейности с относително постоянен характер – занимания по интереси.
4. Дейности, които се организират по-дългосрочно във времето и извън населеното място на детската градина:
а) посещения на природни обекти, обществени, културни и научни институции извън населеното място на детската градина (екскурзии);
Организирането, провеждането и продължителността на допълнителните форми на педагогическо взаимодействие се определя:
1. За дейностите в групата в рамките на учебния ден (игри, развлечения, чествания) – по преценка на учителя на групата.
2. За дейностите в детската градина с епизодичен характер:
а) празници, чествания; вътрешнообразователни проекти – по решение на педагогическия съвет и/или предложение на родителските активи;
б) участие в прояви, изяви и мероприятия, организирани от други институции и провеждани в населеното място на детската градина; посещения на природни обекти, обществени, културни и научни институции в населеното място на детската градина – по решение на педагогическия съвет и/или по предложение на родителските активи, след декларирано информирано писмено съгласие от родителите;
3. заниманията по интереси – със заповед на директора, след решение на педагогическия съвет, и след декларирано информирано писмено съгласие от родителите;
4. посещения на природни обекти, обществени, културни и научни институции извън населеното място на детската градина (екскурзии) и детски лагери – по решение на педагогическия съвет и/или предложение на родителските активи, със заповед на директора, и след декларирано информирано писмено съгласие от родителите.
Провеждането на всяка допълнителна форма на педагогическо взаимодействие се документира с документите, определени в нормативен акт за съответната дейност.
За всяка допълнителна форма (разходка или излет, участие в прояви, изяви и мероприятия, организирани от други институции и провеждани в населеното място на детската градина; посещения на природни обекти, обществени, културни и научни институции в населеното място на детската градина), която се провежда извън територията на детската градина и/или извън населеното място на детската градина, както и за заниманията по интереси, родителите попълват декларация за информирано съгласие. 
Родителите се информират за предстоящо провеждане на форми и дейности, които се провеждат извън територията на детската градина и/или извън населеното място на детската градина:
1. Не по-късно от 20 дни преди провеждането на дейността.
2. От учителя на групата 
Родителите попълват декларации за информирано съгласие за участие на децата във форми и дейности, които се провеждат извън територията на детската градина и/или извън населеното място на детската градина, не по-късно от 20 дни преди провеждането на дейността.
Декларациите за информирано съгласие се предоставят на родителите за:
1. участие на децата във форми и дейности, които се провеждат извън територията на детската градина и/или извън населеното място на детската градина – от учителя на групата;
2. участие на децата в групите за занимания по интереси – от ръководителя на съответната група.
Декларациите за информирано съгласие се получават от учителя на групата  и/или ръководителя на групата за занимания по интереси и се предават за съхранение от директора.
Декларациите за информирано съгласие се съхраняват в кабинет на директора за срок от една календарна година след провеждането на съответната дейност.
За всяка допълнителна форма (разходка или излет, участие в прояви, изяви и мероприятия, организирани от други институции и провеждани в населеното място на детската градина; посещения на природни обекти, обществени, културни и научни институции в населеното място на детската градина), която се провежда извън територията на детската градина и/или извън населеното място на детската градина:
1. директорът издава заповед и заверява списъците на участващите деца с подпис и печат и маршрутния лист (в случай на организиран превоз);
2. на участващите деца се прави застраховка „Злополука“.
Всяка допълнителна форма, която е туристическо пътуване с обща цена по смисъла на § 1, т. 67 от допълнителната разпоредба на Закона за туризма (екскурзии и детски лагери), се организира и провежда по условията и реда, определени в Наредбата за детските и ученическите туристически пътувания с обща цена, инициирани от институциите в системата на предучилищното и училищното образование. 
Резултатите от допълнителните форми на педагогическо взаимодействие с епизодичен характер и организирани по-дългосрочно във времето в Детска градина „Зора“ се представят пред родителите в подходяща форма, която се планира при подготовката на съответната дейност. 

Отговорности и правомощия при провеждането на допълнителни форми на педагогическо взаимодействие в Детска градина „Зора“
Директорът на Детска градина „Зора“:
1. отговаря за планирането, организирането и провеждането на допълнителните форми на педагогическо взаимодействие;
2. осъществява контрол върху планирането, организирането и провеждането на допълнителните форми на педагогическо взаимодействие;
3. отговаря за осигуряването на условия за провеждане на дейностите;
4. отговаря за осигуряването на здравословна и безопасна среда за провеждане на допълнителните форми на педагогическо взаимодействие.
Учителят на групата:
1. планира, организира и провежда краткосрочните допълнителни форми на педагогическо взаимодействие в рамките на учебния ден;
2. отговаря за живота и здравето на децата по време на провеждане на всички допълнителни форми на педагогическо взаимодействие;
3. получава от родителите декларации за информирано съгласие за участие на децата в допълнителни форми на педагогическо взаимодействие, за които е необходимо съгласие на родителите.
 Главният учител:
1. съгласува и координира организацията и провеждането на допълнителни форми на педагогическо взаимодействие с епизодичен характер и с по-голяма продължителност във времето, в които участват деца от различни групи (или всички деца) в детската градина;
2. изготвя сценарии за тържества и чествания, планове на вътрешнообразователни проекти и други допълнителни форми на детската градина;
3. изготвя документите за детски туристически пътувания с обща цена;
4. съхранява декларациите за информирано съгласие на родителите.
Родителите:
1. осигуряват присъствие на децата в допълнителните форми на педагогическо взаимодействие;
2. декларират писмено информирано съгласие за участие на децата в дейности и прояви, за които е необходимо (които се провеждат извън територията на детската градина и/или извън населеното място на детската градина; занимания по интереси);
3. вземат участие и упражняват контрол на дейностите;
4. спазват условията и реда за провеждането на допълнителни форми на педагогическо взаимодействие, установени с нормативни документи и/или с настоящия правилник. 
Познавателните книжки подпомагат образователния процес, като съгласно ЗПУО децата, записани за задължително предучилищно образование са обезпечени. Познавателните книжки за децата от всички възрастови се осигуряват за ползване безвъзмездно от учебната 2025/2026г. ДГ „Зора“ използва познавателни книжки към изд. „Булвест 2000“.
4. Организиране на педагогически дейности извън ДОС.
Децата посещаващи ДГ „Зора” гр. Роман участват в общински, областни и национални конкурси и състезания съобразно своите умения и заложби, както и биват снимани, отразявани в медиите за масова комуникация и уеб-сайта на детската градина, след подаване на писмена декларация от страна на родителите, съдържаща тяхното изрично съгласие.
     5. Организация на задължителното предучилищно образование на децата.
1. Предучилищното образование е задължително от учебната година, която е с начало в годината на навършване на 4-годишна възраст на детето, като родителите избират вида на организацията на предучилищното образование по чл. 14 към Наредба № 5, на основание решение на Община Роман.

2.Родителите не заплащат такса за обучението на децата, които ще постъпят в първи клас през следващата учебна година, както и децата от всички възрастови групи, съгласно изменение и допълнение на Наредба за определянето и администрирането на местните такси и цени на услуги на територията на община Роман.

3. Задължителното предучилищното образование се осъществява при спазване на следните изисквания:
- осигурена среда, съобразена с възрастовите особености на децата, която създава гаранции за опазване на физическото и психическото им здраве и благополучие;
- осигуреност с учители и помощен персонал, отговарящи на изискванията за заеманата длъжност;
- условия за отдих;
- осигурено хранене, организирано в съответствие с изискванията, определени в наредби на министъра на здравеопазването;
- осигурен безплатен транспорт на деца, живеещи в населено място, в което няма условия за сформиране на група за задължително предучилищно образование.

4.Приемът на деца, непосещавали детската градина в група за задължително предучилищно образование се осъществява съгласно разпоредбите на раздел ІІІ от настоящия правилник.

5.Отлагането на дете за постъпване в първи клас става не по-късно от 31 май в годината на навършването на 7-годишна възраст.

6.Отлагането по ал.1 се осъществява с решение на ЕКПО към РУО-Враца.

7.Подготовката на детето за училище се осъществява по предварително изготвен индивидуален план.

8.Родителите, които желаят децата им да постъпят в първи клас от учебната година, която е с начало в годината на навършване на 6-годишна възраст на детето, уведомяват за това директора на детската градина най-късно един месец преди края на учебното време.

8.1.Решението на родителите е окончателно и не подлежи на промяна.

8.2.Решението на родителите за по-ранното постъпване на дете в първи клас следва да е аргументирано в интерес на детето и обсъдено с учителите на групата.

8.3.В 14-дневен срок преди 31.05. на съответната учебна година, екипът на трета  възрастова група установява готовността на детето за училище. При наличието на такава и при писмено заявено желание на родителите, директора може да издаде удостоверение за завършено предучилищно образование.


8.4. Родителите, които желаят децата им да постъпят в първи клас от учебната година, която е с начало в годината на навършване на 6-годишна възраст на детето до 30.04. подават заявление до директора на детската градина за проследяване постиженията на детето и установяване готовността му за училище.

9. Подготовката на децата за училище в ДГ „Зора“-Роман с разновъзрастова  група с. Камено поле и разновъзрастова група с.Радовене се осъществява в  организирани за целта   групи за задължително предучилищно образование, сформирани по възрастов признак- ІІ-ра възрастова група- 4- годишни, ІІІ-та възрастова група-5 годишни и ІV-та възрастова група-6 годишни, а в с. Камено поле и в с.Радовене в разновъзрастова група.


10.1.Познавателните книжки за  децата се закупуват с целеви средства на държавно финансиране.

10.2.Познавателните книжки включват всички образователни направления по ДОС за ПУО.

10.3.Познавателните книжки са лични и се предоставят еднократно за една учебна година.

10.4.За периода на учебната година познавателните книжки и индивидуалните учебни пособия на децата се съхраняват на специално обособени за целта места в групите.

10.5.Получените познавателни книжки не подлежат на връщане или повторно използване.

11. Педагогическото взаимодействие се реализира:

11.1.в съответствие с изискванията на педагогическо взаимодействие в предучилищна възраст;

11.2.при приоритетно използване на игри като водеща детска дейност и като обучителен метод;

11.3. Чрез използването на подходите: педагогически- на глобалното образование и психологически- рефлексивния.

12.При организираната целодневна подготовка на децата за училище за постигането на компетентностите по чл.28, ал.2 от Наредба № 5/03.06.2016г. , както и за постигането на допълнителни компетентности не се допуска задаването на домашна работа и работа с познавателните книжки вкъщи.

12.1. При отсъствие на детето, учителите работят допълнително с него в определеното за целта време.

12.1. Подготовката на децата за ограмотяване е съобразена с достигнатото индивидуално ниво в развитието на детето и не включва дейности на същинското ограмотяване, което е в компетентностите на обучението в първи клас.

12.1.Задължителният характер на предучилищното образование изисква редовна посещаемост на децата през учебната година.

12.1. Предучилищното образование е задължително от учебната година, която е с начало в годината на навършване на 4-годишна възраст на детето, като родителите избират една от формите по чл.67 от ЗПУО, а държавата и общините се задължават да осигурят условия за обхват на децата в детските градини и групите за задължително предучилищно образование на основание чл.8 от ЗПУО.

13.За децата невладеещи български език се осигурява допълнително обучение по специализирана методика.

14.Допустими са отсъствия само по уважителни причини:
· Заболяване;
· Семейни причини- до 15 дни за учебната година.

15.Отсъствията на децата се регистрират ежедневно в електронния дневник на групата от учителите.

16.Директорът на детската градина и учителите на групите за задължително предучилищно образование носят отговорност за пълния обхват и редовна посещаемост на децата подлежащи на задължително предучилищно образование.

16.1. Определените екипи за обхват към Механизъм за  съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст, предприемат мерки за обхващането в образователната система на идентифицираните чрез ИСРМ деца и ученици в задължителна предучилищна и училищна възраст.

17.Директорът на детската градина ежемесечно отразява отсъствията на децата, записани за задължително предучилищно образование в НЕИСПУО.

17.1.Справката се изпраща за периода 15.09.- 31.06. за учебната година. Спирането на детските добавки е за срок от 1/една/ година.

18. Отчитането на отсъствията на децата в групите за задължително предучилищно образование се описва в Процедура за регистриране на отсъствията на децата.

Чл.49/1/.През учебната година децата могат за бъдат премествани по желание на родителите в друга група за задължително предучилищно образование в детска градина или такава в училище.
/2/. Преместването се извършва след:
· Подадено писмено заявление от страна на родителите;
· Заплащане на всички дължими такси;
· Издаване на удостоверение за преместване.
/3/. При преместване детето получава индивидуалните си познавателни книжки и пособия.
6.Проследяване на резултатите от предучилищното образование.
1. Проследяването на постиженията на детето се осъществява от учителите на съответната група в началото и в края на учебното време по Раздел ІІ от Наредба № 5/03.06.2016г. по образователни направления.
2. Проследяването на постиженията на децата за всяка възрастова група се определя от учителите в съответствие с методите и формите по чл.30, ал.1 и отразява съответствието с очакваните резултати по чл.28, ал.2 към Наредба № 5/03.06.2016г.,при спазване на изискванията за организиране на проследяване на резултатите.
3.За проследяване на резултатите от предучилищното образование се използва избран от учителите инструментариум.
4. Резултатите от проследяването на постиженията на детето се вписват в дневника на групата. След изпълнение на дейностите по т.1, учителите информират родителите за индивидуалните постижения на детето, по подходящ начин.
5. Готовността на детето за училище отчита физическото, познавателното, езиковото, социалното и емоционалното му развитие.
6. В хода на предучилищното образование постиженията на детето се отразяват в детско портфолио в съответствие  чл. 35 от Наредба № 5/2016г. за предучилищното образование.
7. Съдържанието на портфолиото на детето в детската градина включва:
- данни за институцията;
- данни за детето;
- общи данни за обучението- период на обучение/ приемане, преместване, напускане, завършване/, организация на обучението и др.;
- информация на постиженията и резултатите от предучилищното образование;
- резултати по образователни направления;
- готовност за постъпване в първи клас;
- видове документи, издавани на детето;
- обща и допълнителна подкрепа за личностно развитие на детето;
- материали от продуктивната дейност на детето;
- снимков материал;
- грамоти, награди  и др.

8. В края на предучилищното образование с цел осигуряване на продължаващо взаимодействие между родителите и образователните институции, портфолиото им се предава.
9. Детската градина издава удостоверение за завършено предучилищно образование на децата.
10. Удостоверенията за задължително предучилищно образование се издава в срок до 3 дни от датата на приключване на учебното време.
11. Удостоверението по т.9 описва готовността на детето за постъпване в първи клас и в съответствие с очакваните резултати по чл.28, ал. 2 от Наредба № 5/03.06.2016г. за предучилищното образование.
12. При необходимост в документа се правят препоръки за насърчаване и мотивиране за участие на детето в допълнителни дейности и/или за включването му в допълнителна подкрепа за личностно развитие.
13. В 14-дневен срок преди края на учебното време, учителите на групите за задължително предучилищно образование установяват готовността на детето за училище.
14. Не се допуска етикиране на база констатирани затруднения.
15. При констатирани затруднения от страна на детето се организира допълнителна индивидуална работа, която се вписва в съответния раздел от седмичния план в електронния дневник на детската група.
16. Проследяване на резултатите се осъществява при всяко дете, независимо по кое време е постъпило в детската градина.
Чл.50./1/. Резултатите от проследяване на постиженията на детето се вписват в електронния дневник на възрастовата група.
/2/. След изпълнение  на дейностите по ал.1, учителите информират родителите за индивидуалните постижения на детето.
Чл.51. Децата от трета  възрастова група могат да постъпят една година по-рано на училище след подадено заявление от страна на родителите и установена училищна готовност от екипа на групата.
Чл.52. /1/. В хода на предучилищното образование постиженията на детето се отразяват в детско портфолио.
/2/. Според носителят на информацията, портфолиото може да бъде електронно или хартиено.
/3/. Съдържанието на детското портфолио включва всичко, което показва уникалността и индивидуалността на детето; резултати от постиженията по образователни направления.
/4/. Портфолиото е набор от подбрани и подредени материали, снимки/ на предмети, продуктите от различни дейности, които отразяват постигнатите конкретни резултати в развитието и обучението/. В детското портфолио се поставят грамоти и отличия, получени от участия в състезания и конкурси.
/5/. Изисквания към учителя при събиране и създаване на детското портфолио:
· Да прояви обективност при събиране и рецензиране на материалите в портфолиото;
· Да включва всичко, което смята, че е полезно и необходимо за детето, за да уважи неговата личност и достойнство;
· Да открива промяната и динамиката в развитието на детето, чрез получените резултати;
· Да открива потенциала на всяко дете;
· Да разпознава затрудненията на детето;
· Да насърчава детето и родителите в процеса на промяна на детското развитие.
/6/. За постъпване в училище, децата, записани за предучилищно образование получават:
· Удостоверение за завършено предучилищно образование;
· Личен медицински картон на детето;
· Личното портфолио на детето, съхраняващо материали от постъпването му в детската градина.
/7/. Проследяване на постиженията от осъщественото педагогическо взаимодействие в електронна среда от разстояние се извършва чрез наблюдение от страна на педагогическите специалисти и чрез обсъждане с родителите.
VІ-та глава. Приобщаващо образование
Чл.53./1/. Приобщаващото образование е неизменна част от правото на образование и се реализира в съответствие със следните принципи:
1. Гарантиране на правото на всяко дете на достъп до детска градина и гарантиране правото му на качествено образование.
1. Гарантиране на достъпа на всяко дете до подкрепа за личностно развитие в зависимост от неговите индивидуални потребности с оглед възможностите за възникване на затруднения в процеса на обучението и приобщаването и на необходимостта от подходяща подкрепа.
1. Прилагане на диференцирани педагогически подходи в съответствие с интересите и стимулиращи мотивацията на детето, съобразени с възрастовите и социалните промени в живота му и адаптирани към способността му да прилага усвоените компетентности на практика.
1. Приемане и зачитане на уникалността на всяко дете- индивидуалните потребности и възможности, личностни качества, знанията, уменията и интересите, на които образователната институция трябва да отговори по подходящ начин, така, че детето да развие максимално своя потенциал.
1. Равнопоставеност и недопускане на дискриминация при провеждане на предучилищното образование, гаранции за които са създадените условия за обучение на всички деца заедно, независимо от трудностите и различията, които може да възникнат при ученето и научаването и при участието им в дейността на детската градина.
1. Системен и холистичен подход на организация и сътрудничество на образователните институции в областта на приобщаващото образование на всички равнища- управление и екипност, използване на приобщаващи педагогически практики, създаване на сигурна и подкрепяща среда, участие на родителите, мониторинг на процеса и на качеството на подкрепата за личностно развитие, както и на влиянието им върху обучението и постиженията на децата.
1. Сътрудничество между всички участници в процеса на приобщаващото образование- детска градина, училище, ЦПЛР, детето, семейството и общината.
1. Намаляване на влиянието на социалните неравенства върху ученето и върху участието на децата в дейността на детската градина.
1. Нетърпимост към дискриминационните нагласи и поведение и подготовка на децата за живот в приобщаващо общество.
1. Гъвкавост и динамичност на процеса на приобщаващото образование съобразно потребностите на децата в зависимост от спецификата на обществения живот.
1. Изграждане на позитивен психологически климат в ДГ „Зора“.
1. В условията на извънредна епидемична обстановка не се допускат смесване на деца от отделни групи при провеждане на дейности по обща и допълнителна подкрепа.
1. Другите педагогически специалисти в детските градини (психолози, логопеди и ресурсни учители) продължават да изпълняват своите задължения при спазване на всички противоепидемични мерки – дезинфекция, използване на защитни маски за лице и когато това е възможно, спазване на физическа дистанция. Работата с дете или с група е с продължителност 30 минути на ден и се провежда при всяка възможност на открито  или в специално помещение. Допустима е групова работа само с деца от една и съща група. При невъзможност с децата се организира индивидуална работа.
1. След приключване на работата с всяко дете/група помещението се проветрява, дезинфекцират се работното пространство, всички контактни повърхности и използваните материали, а при възможност се измиват с топла вода и сапун.  Ограничава се влизането на външни лица в двора на детската градина и в близост до входа.


/2/.Ранно оценяване на потребностите от подкрепа за личностно развитие в детската градина.
1.Ранното оценяване на потребностите от подкрепа за личностно развитие на децата се извършва в процеса  на предучилищното образование.
2.Ранното оценяване се извършва от педагогическите специалисти в детската градина.
3.Ранното оценяване на потребностите от подкрепа за личностно развитие на децата в детската градина включва:
· Ранно оценяване на развитието на детето и на риска от обучителни затруднения- от учителите, притежаващи нужната  квалификация в детската градина;
· Определяне на необходимост от допълнителни модули за децата, които не владеят български език- от координатора съвместно с учителите в групата в детската градина и/или по инициатива и писмено заявление до директора от родителя, представителя на детето или лицето, което полага грижи за детето;
· Определяне на необходимост от извършване на оценка от екип за подкрепа за личностно развитие на индивидуалните потребности за предоставяне на допълнителна подкрепа за личностно развитие на детето- от координатора съвместно с учителите в групата в детската градина и/или по инициатива и писмено заявление до директора от родителя, представителя на детето или лицето, което полага грижи за детето, при:
а/ затруднения във физическото, познавателното, езиковото, социалното, сензорното, емоционалното, творческото развитие на детето спрямо децата от същата възрастова група;
б/наличие на рискови фактори и обстоятелства в средата на детето;
в/ наличие на хронични заболявания, които възпрепятстват обучението, ученето и участието на детето в дейността на детската градина.
г/ наличие на изявени силни страни на детето в областта на изкуствата и спорта, които се нуждаят от развитие и стимулиране.
	4.Ранното оценяване по т.1 и 2 се извършва на децата от 3 години до 3 години и 6 месеца при постъпване за първи път на детето в детската градина.
	5.Оценяването се извършва чрез скрининг за определяне на риск от възникване на обучителни затруднения.
	6. Оценяването се провежда индивидуално за всяко дете с писмено съгласие на родителя, представителя на детето или лицето, което полага грижи за детето, след информирането му за начина на провеждането и за ползата от прилагането на скрининга.
	7.След провеждането родителят, представителят на детето или лицето, което полага грижи за детето, се запознава с резултатите от него.
	8. В зависимост от резултатите от оценяването координаторът и другите педагогически специалисти съвместно с родителя, представителя на детето или лицето, което полага грижи за детето, определя за всяко дете дейности от общата и/или допълнителната подкрепа за личностно развитие, които се предоставят съобразно индивидуалните потребности на детето.
	9. На децата на 4, 5 и 6 – годишна възраст в групите за задължително предучилищно образование в детските градини или в училищата, които осъществяват задължително предучилищно образование, се извършва оценка на риска от обучителни затруднения. В 14-дневен срок преди края на учебното време на учебната година, учителя на съответната група за задължително предучилищно образование установява готовността на детето за училище. Готовността на детето за училище отчита физическото, познавателното, езиковото, социалното и емоционалното му развитие.
	10. Ранното оценяване на развитието на детето и на риска от обучителни затруднения по т. 1 и 2 се извършва след обучение на педагогическите специалисти в детските градини, които ще извършват оценяването, организирано и/или проведено от специалисти на Държавния логопедичен център и на РЦПППО.
11.Провеждането на ранното оценяване се наблюдава и подкрепя методически от специалисти от Държавния логопедичен център и на РЦПППО.

/3/.Осигуряване на обща подкрепа за личностно развитие в детската градина.
1.Общата подкрепа за личностно развитие се осигурява от постъпването на детето в детската градина съобразно индивидуалните му потребности.
2.Общата подкрепа за личностно развитие е насочена към развиване на потенциала на всяко дете в детската градина.
3.Общата подкрепа за личностно развитие в детската градина, която е насочена към всички деца в групата и гарантира участието и изявата им в образователния процес и в дейността на детската градина, включва:
· Екипна работа между учителите и другите педагогически специалисти;
· Занимания по интереси;
· Грижа за здравето въз основа на информация от родителя, представителя на детето или лицето, което полага грижи за детето, за здравословното състояние на детето и за проведени медицински изследвания и консултации и при взаимодействие с медицинския специалист в здравния кабинет в детската градина;
· Поощряване с морални и материални награди;
· Дейности за превенция на насилието и преодоляване на проблемното поведение;
· Ранно оценяване на потребностите и превенция на обучителните затруднения.
4.Общата подкрепа за личностно развитие в детската градина, която е насочена към превенцията на обучителните затруднения, се изразява във включване на отделни деца в дейности според техните потребности, установени след ранното оценяване по чл.8, ал. 3, т.1 и 2 от Наредба за приобщаващото образование, като:
· Обучение чрез допълнителни модули за деца, които не владеят български език;
· Прилагане на програми за психомоторно, познавателно и езиково развитие; индивидуална и групова работа при установени езикови и/или емоционално-поведенчески, и/или сензорни затруднения.
5.Дейността по т.4 се извършва от учителите в групата в детската градина, а по раздел ІІ, т.3 – от психолог, логопед или друг педагогически специалист при необходимост- рехабилитатор на слуха и говора и др.
6.Учителите в групата установяват напредъка на всяко дете, което е включено в дейностите по т.4, поне два пъти в рамките на учебната година въз основа на материали от дейността му- рисунки и други творчески работи на детето, както и в резултат на писмени становища от логопеда, психолога или друг специалист за развитието на детето. За резултатите от напредъка на детето, учителите изготвят доклад до директора. Материалите, становищата и докладът се съхраняват в детското портфолио.
7.Екипната работа включва:
· Обсъждане на дейностите за обща подкрепа, в които се включват децата- обмен на информация и на добри педагогически практики с цел подкрепа на всички учители за подобряване на работата им с децата в групата;
· Провеждане на регулярни срещи, когато са за целите на превенцията, между малка група учители и други педагогически специалисти в детската градина, за :
а/ преглед и обсъждане на информацията по обучението и развитието на дете или ученик;
б/ набелязване на конкретни мерки за обща подкрепа само за отделни деца:
-на родителя, представителя на детето или на лицето, което полага грижи за детето се предоставя информация за работата на детето и при необходимост се кани на срещите.
-по време на срещите се води протокол, който се подписва от всички участници в срещата и се съхранява от координатора на координиращия екип.
-графикът на срещите се прилага към годишния план за дейността на детската градина и се актуализира при необходимост.
8.Заниманията по интереси включват:
8.1.Дейности за стимулиране развитието на личностни качества, социални и творчески умения и изяви на способностите в областта на науките, технологиите, изкуствата, спорта, гражданското, екологичното, здравното и интеркултурното образование, под формата на ателиета и детски кътове по интереси.
8.2.Изяви, свързани с образователни, творчески, възпитателни, спортни и спортно- туристически дейности.
8.3.Заниманията по интереси може да се провеждат чрез различни организационни педагогически форми- група, ансамбъл, отбор и др.
9. Дейности за превенция на насилието и преодоляване на проблемното поведение имат за цел изграждане на позитивен организационен климат в детската градина.
9.1.Дейностите по превенция на насилието и преодоляване на проблемното поведение са насочени към децата, учителите, директора и родителите.
10.Поощряване с морални и материални награди.
10.1.Координаторът по приобщаващо образование и педагогическият екип на детската градина разработват и приемат на педагогически съвет, а директорът утвърждава Система за поощряване на децата в детската градина.
10.2. Награждаването става със заповед на директора и след решение на педагогически съвет. В заповедта се определят конкретните критерии на които трябва да отговарят децата, за да бъдат удостоени с определена награда.
11. Логопедичната работа като част от дейностите за целите на превенцията на обучителните затруднения се осъществява от логопед в детската градина и включва:
· Превенция на комуникативните нарушения и на обучителни трудности;
· Диагностика на комуникативните нарушения;
· Корекционно- терапевтична дейност при установени индикации за комуникативни нарушения;
-Групова работа с логопед при нарушения на артикулацията и при нарушения на темпа и ритъма на речта;
-Индивидуална работа с логопед
· Консултативна  дейност с учители и родители/представители на детето/лица, които полагат грижи за децата с комуникативни нарушения.

/4/. Условия и ред за осигуряване на допълнителна подкрепа за личностно развитие на децата.
1.Оценка на индивидуалните потребности на детето за осигуряване на допълнителна подкрепа за личностно развитие.
1.1.Допълнителната подкрепа за личностно развитие на децата се предоставя въз основа на извършената оценка на индивидуалните им потребности.
1.2. Оценката по предходната алинея се извършва от екип за подкрепа за личностно развитие на детето, утвърден със заповед на директора на детската градина за конкретно дете по чл. 187, ал.2 от ЗПУО, а при невъзможност за учредяване на такъв екип от Екип за личностно развитие при РЦПППО-Враца.
1.3. Оценката на индивидуалните потребности на дете е процес на събиране и анализиране на специфична информация за неговото функциониране- силни страни, затруднения, потенциал за оптимално развитие, участие в образователния процес, възможности за реализация.
1.4. За извършването на оценката родителят представя следните документи:
-Заявление до директора;
-Статуси от проведени изследвания и консултации- психологични, логопедични, медицински, както и становище от специален педагог- при наличие на такива, в зависимост от потребностите на детето;
-Всички документи, съдържащи информация за здравословното състояние и социалното положение на детето, документи, издадени от съда, както и други документи, които имат отношение към обучението и образованието на детето, включително документи от детската градина, при наличие на такива;
-Протокол от специализирана по профила на заболяването лекарска консултативна комисия и/или на ТЕЛК с приложена лична амбулаторна карта, съдържаща информация за проведените изследвания, консултации, епикризи и други, които удостоверяват заболяването- при деца с хронични заболявания;
1.5.За извършването на индивидуалните потребности на деца с изявени дарби, родителя представя и документи, удостоверяващи постиженията, класиранията на призови места на децата и др.
1.6.Оценката на индивидуалните потребности на деца, за които има индикации, че са със СОП, се извършва от екипа за подкрепа за личностно развитие на детето, чиито състав включва психолог, логопед, ресурсен учител, а при деца с увреден слух или с нарушено зрение- и рехабилитатор на слуха и говора или учител на деца с  нарушено  зрение, учителите в групата в детската градина, които преподават на детето. Оценяват се познавателното развитие, комуникативните умения, социалните умения, физическо развитие, адаптивно поведение, психични реакции, семейно функциониране.
1.6.Оценяването на индивидуалните потребности на дете, което не владее български език, се извършва на езика, който детето владее най-добре, като при необходимост се ползва преводач, осигурен от родителя. При необходимост, в случай, че родителят не може да осигури преводач, съдействие за осигуряването му може да окаже РУО.
1.7.Оценката на индивидуалните потребности на деца в риск се извършва от екипа за подкрепа за личностно развитие на детето, чийто състав включва психолог, логопед, учителите в групата на детската градина. Оценяват се рисковите и защитните фактори в ситуацията на детето и неговата среда;
1.8.Оценката на деца с хронични заболявания се извършва от екипа за подкрепа за личностно развитие на детето, чийто състав включва психолог, учителите в групата на детската градина, медицинския специалист в здравния кабинет в сътрудничество с личния лекар на детето. Оценява се здравословното състояние на детето и влиянието му върху обучението.
1.9.При извършване на оценката може да участват и други специалисти.
2.Осигуряване на допълнителна подкрепа за личностно развитие на децата.
2.1.Допълнителната подкрепа за личностно развитие включва:
- работа с дете по конкретен случай;
- психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;
- осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;
- ресурсно подпомагане.
2.2. Допълнителната подкрепа за личностно развитие се реализира от детската градина чрез плана за подкрепа по чл.187, ал.3 от ЗПУО.
3.Детската градина в зависимост от индивидуалните потребности на децата осигурява следните специалисти за допълнителна подкрепа за личностно развитие:
· При сензорни и/или неврологични увреждания и при множество увреждания- ресурсен учител, рехабилитатор на слуха и говора, учител на деца с нарушено зрение, логопед, психолог, помощник на учителя;
· При обучителни трудности- логопед, психолог, ресурсен учител;
· При прояви от аутистичния спектър- ресурсен учител, логопед, психолог, а при необходимост- сензорен терапевт и помощник на учителя;
· При емоционални и/или поведенчески затруднения- психолог и/или педагогически съветник, а при необходимост- помощник на учителя и психотерапевт;
· При наличие на риск- психолог и/или педагогически съветник, а при необходимост- помощник на учителя и образователен медиатор от общността на детето или социален работник;
· При изявени дарби и способности в различни области- учител и/или специалисти съобразно изявените дарби и способности на детето, а при необходимост- педагогически съветник и/или психолог;
· При хронични заболявания- болничен учител, ресурсен учител, психолог и/или педагогически съветник.

VІІ-ма глава. Здравно осигуряване.
Чл.54.Медицинското обслужване на децата от ДГ „Зора”-Роман с разновъзрастова група с. Камено поле и с.Радовене се осъществява от медицински специалист/за цялата детска градина/ и медицински специалисти в яслена група.
/2/. Медицинският специалист посещава разновъзрастова група в с. Камено поле и с.Радовене по предварително изготвен и утвърден със заповед на директора график.
Чл.55./1/. Медицинският специалист има следните задължения и отговорности:
1. Извършва сутрешен филтър при приемането на децата, установява здравословното им състояние и наличие на опаразитяване в присъствието на родител. При установяване на признаци на заболяване или опаразитяване, не приема детето и насочва родителите към личния лекар.
2. Организира и провежда здравно-профилактични дейности за предотвратяване и ограничаване на рисковите фактори по предварително утвърден със заповед на директора план.
3. Осъществява комуникация с личните лекари на децата с цел установяване на особености в здравословното им състояние и редовно извършване на имунизациите.
4. Децата с хронични заболявания са под специално наблюдение на медицинският специалист на детската градина.
5. Периодично провежда антропометрични измервания и ги отразява в здравно-профилактичната карта. Информацията от проведените измервания се поставя на видно за родителите място в група.
6. Води нужната документация за всяко дете и редовно попълва медицинските картони на децата.
7. Ежедневно осъществява контрол на качеството на хранителните продукти и готовата храна.
8. Ежедневно извършва проверка на хигиенното състояние на групите, коридорите, кухнята и проведените дезинфекционни мероприятия, отразява резултатите писмено.
9. Контролира хигиенните изисквания за поддръжка на дворното пространство и предприема необходимите мерки за неговото обезопасяване.
10. В разновъзрастова група с. Камено поле и с.Радовене, в дните на отсъствие на медицинския специалист, същите задължения и отговорности се поемат от учителите на групите. При необходимост помощ оказва съответното медицинско лице, работещо в населеното място или медицински специалист към яслена група.
Чл.56. Медицинските специалисти извършват провеждането на профилактични и противоепидемични дейности за предотвратяване и ограничаване разпространението на заразни и паразитни заболявания.
Чл.57./1/.При заразно заболяване се изолират карантинираните групи и деца.
/2/. Не се допуска участие в общи дейности на детската градина и сливане на групи при обявена карантина.
Чл.58. Медицинските специалисти в яслената група извършват филтър на децата от яслата, който включва обезпаразитяване, телесна температура, оглед на кожата и гърлото.
Чл.59./1/. Контролът върху изпълнение на задълженията на медицинските специалисти в детската градина се осъществява от директора на ДГ „Зора”-Роман с разновъзрастова група с. Камено поле и с.Радовене.
/2/. При нарушения от страна на медицинското лице или отказ за изпълнение на поставени от директора задачи,  директорът писмено информира кмета на общината.
Чл.60. За децата в детската градина се организират програми, свързани със здравното осигуряване, здравословното хранене, първа долекарска помощ и др.
VІІІ -ма глава. Организация на детското хранене.
Чл.61. Храненето в ДГ „Зора” гр. Роман с разновъзрастова група с. Камено поле и с.Радовене се регламентира от системата за контрол и безопасност на храните/ НАССР/.
Чл.62./1/.В детската градина се приготвя храна според изискванията за рационално хранене на Наредба № 6/ 10.08.2011г. за здравословното хранене на децата от 3 до 7 годишна възраст, Наредба № 8/ 04.12.2018г. за специфичните изисквания към безопасността и качеството на храните, предлагани в детските заведения, Наредба № 2/ 07.03.2013г. за здравословното хранене на децата на възраст от 0 до 3 годишна възраст в детските заведения, РЗИ, ОДБХ и действащия Сборник рецепти и ръководство за здравословно хранене за деца от 3 до 7 годишна възраст 2020г., одобрен от Министерство на здравеопазването.
/2/. Изготвят се дневни  и седмични менюта / за възрастовите групи и отделно за яслена група/, съгласно изискванията на Наредба № 6/ 10.08.2011г. за здравословното хранене на децата от 3 до 7 годишна възраст и Наредба № 2/ 07.03.2013г. за здравословното хранене на децата на възраст от 0 до 3 годишна възраст в детските заведения от комисия в състав: директор, медицински специалист, домакин и готвач.
Чл.63. Здравословното състояние на децата на възраст от 3 до 7 годишна възраст в детската градина се постига чрез:
1.Прием на пълноценна и разнообразна храна;
2.Достатъчен прием на зеленчуци и плодове;
3.Ограничаване приема на мазнини, захар и сол;
4. Прием на достатъчно течности.

Чл.64. Продуктите за приготвянето на храната се получават ежедневно от склада от комисия в състав: медицински специалист, домакин, готвач и дежурен учител. Отговорност за качеството и количеството на храната, както и за вложените продукти носи готвача и медицинския специалист.
Чл.65./1/. Хранителните продукти се съхраняват в подходящо помещение.
/2/. Домакинът носи отговорност за правилното съхранение и спазване срока на годност.
/3/. Със заповед на директора са утвърдени:
1.Инструкция за начина на съхранение на хранителните продукти.
2.Инструкция за почистване и дезинфекция на хладилните съоръжения.

Чл.66. Работещите в кухнята носят отговорност за съхранението на продуктите, получени от склада до влагането им.
Чл.67. Домакинът изработва требвателния лист на база дневна калкулация, изготвена от медицински специалист и го предава на директора дообяд.
Чл.68. Готвачът отговаря за количеството, качеството, вида и влагането на изписаните продукти.
Чл.69. От храната си заделят проби, които се съхраняват при температура от 0 до 4 градуса в продължение на 48 часа.
Чл.70. Храната се разпределя от готвача под контрола на медицинския специалист.
Чл.71. Храната се получава в групите по определен график и се разпределя от помощник-възпитателите по групи.
Чл.72. Медицинският специалист и учителите контролират ежедневно разпределянето и консумацията на храната.
Чл.73. Съобразно изискванията на РЗИ, хранителни продукти, които не са приготвени в кухнята на детската градина, се приемат със сертификат от производителя и срок на годност.
Чл. 74. На децата се предлага петдневно четирикратно хранене. 
Чл. 75. /1/.По време на храненето се ползват необходимите съдове и прибори като според възрастта на децата се включват постепенно вилица и нож.
/2/. Не се допуска смесване на чисти и мръсни съдове.
Чл.76. Според възрастта се спазват и изискванията за:
1. Култура на храненето.
2. Самообслужване по време на храна.
3. Правила за самостоятелно подреждане.

Чл. 77. Контролът по количеството и качеството на храната се осъществява ежедневно от директора и медицинския специалист/ в разновъзрастовата група – от дежурния учител и домакина/.
Чл. 78. Родителите се информират ежеседмично за менюто на децата по дни писмено, на специално организирано за целта табло. 
ІХ- та глава. Участници в образователния процес.
Чл.79. Участници в предучилищното образование са учителите, децата и техните родители.
1.Деца.
Чл. 80./1/. Децата имат следните права:
1. Да бъдат обучавани и възпитавани в здравословна, безопасна и сигурна среда;
2. Да бъдат зачитани като активни участници в образователния процес;
3. Да получават библиотечно-информационно обслужване;
4. Да получават информация относно обучението, възпитанието, правата и задълженията си;
5. Да получават обща и допълнителна подкрепа за личностно развитие;
6. Да участват в проектни дейности, според възрастовите си възможности;
7. Да бъдат поощрявани с материални и морални награди.
/2/. Дете в риск е дете:
1. Без родителска грижа или чиито родители са починали, неизвестни, лишени са от родителски права или родителските им права са ограничени;
2. Жертва на злоупотреба, насилие, експлоатация или всякакво друго нехуманно или унизително отношение или наказание във или извън семейството му;
3. В опасност от увреждане на неговото физическо, психическо, морално, интелектуално и социално развитие.
Чл. 81. Детската градина е институция в системата на предучилищното образование, в която се отглеждат, възпитават, социализират и обучават деца от тригодишна възраст до постъпването им в І-ви клас в съответствие с ДОС за предучилищното образование и гарантира:
· Равни възможности за физическо, духовно и социално развитие;
· Техните права, свобода и сигурност;
· Зачитане на достойнството им, уважение и любов към детето;
· Възпитание в дух на разбирателство, мир и толерантност;
· Приобщаване към националните традиции и културни ценности.
Чл. 82. На всяко дете в детската градина е гарантирано правото на:
· Свобода на изразяване на мнение;
· Свобода на мисълта, съвестта и религията;
· Формиране на собствени възгледи и право да ги изразява свободно;
· Всяко дете има право на закрила срещу нарушаващите неговото достойнство методи на възпитание, физическо, психическо или друго насилие или форми на въздействие.
Чл.83. В детската градина всички учители и помощен персонал защитават по най-добър начин интересите на детето.
Чл. 84. Всяко дете попаднало в риск получава необходимата специална закрила със съответните служби за закрила на детето с цел извеждането му от рисковата ситуация.
Чл. 85. Децата с изявени дарби се ползват от мерките за специална закрила.
Чл. 86. Прилагане в образователния процес с децата на педагогически технологии, структурно подчинени на съвременния хуманно- личностен подход при който възпитанието и обучението на детето се осъществява чрез съчетаване на вербалните с игрови, нагледни и практически интерактивни техники.
Чл.87. Детската градина самостоятелно разработва и прилага цялостна политика за:
1. подкрепа за личностно развитие на детето;
2. изграждане на позитивен организационен климат;
3. утвърждаване на позитивна дисциплина;
4. развитие на общността в детската градина;
5. обхват, превенция на отпадането и задържането на децата в детската градина;
6. работа в интеркултурна образователна среда.
Чл.88. Детската градина създава условия за спазване правата на детето.
Чл.89. Директорът на детската градина съдейства за реализирането на институционални политики за противодействие на тормоза и насилието и прилагането на цялостен подход, полагане на координирани и последователни усилия за предотвратяване на тормоза и насилието и създаване на по-сигурна среда в образователната институция.
Чл.90./1/.Директорът на детската градина организира, координира и контролира, участва в предприемането и изпълнението на ефективни мерки за предотвратяване на всички форми на дискриминация в детската градина от страна на педагогическите специалисти или лице от непедагогическия персонал или от друго дете или родител.
/2/. С цел осигуряване на превенция  и гарантиране правата и интересите на децата, директорът запознава срещу подпис и следи за изпълнението на разпоредбите на Етичния кодекс на работещите с деца.
Чл.91. За преодоляване на проблемното поведение на дете и за справяне със затрудненията му с приобщаването в образователния процес и в институционалната среда, с участието му в дейността на институцията и с поведенческите му прояви се прилагат една или повече дейности за въздействие върху вътрешната мотивация.
Чл. 92. Детската градина има Етичен кодекс на общността, който се приема на заседание на членовете на педагогически съвет и общо събрание на колектива, както и на заседание на членовете на Обществения съвет.
Чл. 93. Детската градина предоставя условия за равен достъп до образование за децата и чрез осигуряване на достъпна архитектурна и физическа среда, достъпност на информацията и комуникацията, достъп до учебното съдържание, разумни улеснения, технически средства, специализирано оборудване и специализирана подкрепяща среда, дидактични материали и др.
2.Педагогически специалисти.
Чл. 94. Учителите, които изпълняват норма преподавателска работа, са педагогически специалисти.
Чл. 95. Педагогическите специалисти са лица, които изпълняват функции, съгласно чл. 211 от ЗПУО:
а/свързани с обучението, възпитанието, социализацията, както и с подкрепата за личностно развитие на децата в детската градина;
б/ по управлението на институциите по т.1.
Чл. 96. Детската градина провежда подбор по документи, както и събеседване между всички кандидати и директора.
Чл. 97. Не може да заема длъжност на педагогически специалист лице, което:
· е осъждано за умишлено престъпление от общ характер, независимо от реабилитацията;
· е лишено от право да упражнява професията;
· страда от заболявания и отклонения, които застрашават живота  и здравето на децата, определени с наредба, издадена от министъра на здравеопазването, съгласувана с министъра на образованието и науката.
Чл. 98. Разпоредбата на ал.1, т.1 не се прилага за лицата, осъдени по наказателни дела, посочени в чл.1 от Закона за политическата и гражданска реабилитация на репресираните лица.
Чл. 99. При възникване на обстоятелството по ал.1, трудовото правоотношение с педагогическия специалист се прекратява при условията и по реда на КТ.
Чл. 100.Разпоредбите на ал.1, 2 и 3 се прилагат и заемането на всички останали длъжности в детската градина.
Чл. 101. Педагогическите специалисти имат следните права:
· да бъдат зачитани правата и достойнството им;
· да определят методите и средствата за провеждане на образователния процес, съобразно принципите и целите, определени в ЗПУО;
· да участват във формирането на политиките за развитие на детската градина;
· да получават професионална подкрепа в процеса на изпълнение на служебните си задължения;
· да получават професионална подкрепа в процеса на изпълнение на служебните си задължения;
· да повишават квалификацията си;
· да бъдат поощрявани и награждавани.
   Чл. 102. Педагогическите специалисти имат следните задължения:
· да осъществяват обучение и възпитание на децата в съответствие с ДОС;
· да опазват живота и здравето на децата по време на образователния процес и на други дейности, организирани от институцията;
· да зачитат правата и достойнството на децата и другите участници в предучилищното образование;
· да сътрудничат и партнират със заинтересованите страни;
· да поддържат и повишават квалификацията си, съобразно политиките за организационно развитие на съответната институция и специфичните потребности на децата с които работят с цел подобряване качеството на образованието им.
 Чл. 103. На педагогическите специалисти се дължи  уважение от деца, родители и общественост.
 Чл. 104. Педагогическите специалисти може да бъдат награждавани с отличия и награди.
3.Родители.
І. Статут на родителите в предучилищното образование
Чл. 105 (1) Предучилищното образование в Детска градина „Зора“ се осъществява при взаимодействие и сътрудничество с родителите.
(2) Родителите са участници и партньори в предучилищното образование заедно с децата, учителите, директора и другите педагогически специалисти в детската градина.
ІІ. Сътрудничество, информиране и взаимодействие с родителите
Чл. 106. Сътрудничеството и взаимодействието между учителите, директора и другите педагогически специалисти и родителите създават условия за постигане на целите по чл. 5 от Закона за предучилищното и училищното образование, както и за формиране на положително отношение към детската градина.
Чл. 107.(1) Сътрудничеството, информирането на родителите и взаимодействието между родителите и Детска градина „Зора“ се осъществяват от директора, учителите на групите и логопед чрез:
1. индивидуални срещи в удобно за двете страни време;
2. по телефона и/или с имейли; 
3. родителски срещи по групи и общи за детската градина;
4. присъствие и участие на родителите в процеса на предучилищното образование;
5. информационно табло, намиращо се във фоайето на детската градина;
6. официална кореспонденция;
7. сайт на Детска градина „Зора“;
8. портфолио на децата;
9. проучване мнението на родителите.
(2) Индивидуалните срещи с родителите се провеждат от директора и учителите на групите:
1. при заявено желание от родител;
2. по преценка на директора или учителя на групата;
3. при възникнала конкретна необходимост;
4. в удобно за двете страни време.
(3) Информирането на родителите за индивидуалния напредък на децата се извършва: устно от учителите на групите – в индивидуални срещи в удобно за двете страни време; чрез предоставяне на място в детската градина на портфолиото на детето – при заявено желание от родител; писмено от директора, по доклад на учителите на групите – при писмено заявено желание от родител. 
(4) За връзка с родителите учителите на групите предоставят служебни телефони.
(5) За връзка с родителите директорът и учителите използват официалния имейл адрес на детската градина.
(6) Официалната кореспонденция с родителите се осъществява от директора.
(7) Родителските срещи по групи и общи за детската градина се провеждат по теми и по график, утвърдени от Педагогическия съвет като неразделна част от годишния план за дейността на детската градина.
(8) Информационното табло се поддържа от директора  и съдържа: дневния режим, седмичното меню, съобщения и актуална информация за предстоящи събития и дейности, покани до родителите, важни документи на детската градина и/или държавни и общински нормативи, обявления за свободни места, списъци на приети деца (без лични данни) и др.
(9) Информационното табло се актуализира ежедневно.
(10) Сайтът на детската градина се поддържа от определено от директора длъжностно лице  и съдържа: документи на детската градина (Правилник за дейността, Стратегия, програмна система, Етичен кодекс на работещите с деца, бюджет и тримесечни отчети, дневен режим, седмично меню); информация за детската градина – директор и екип; материална база, история, групи; информация и документи за обществения съвет и настоятелството; съобщения за родителски срещи, дейности или промени в организацията на дейностите; данни за контакт с директора и учителите; форма за обратна връзка и пр.
(11) Портфолиото на всяко дете се изработва и поддържа от учителите на групите.
(12) Портфолиото на детето се предоставя за информиране на място в детската градина от учителя на групата при поискване от родител на детето.
(13) Портфолиото на детето се предава на родителя при преместване или отписване на детето от детската градина. 
(14) При постъпване на сигнали и предложения от родители:
1. сигналът/предложението се регистрират в дневника за входяща кореспонденция на детската градина (и/или в регистър за сигнали и предложения);
2. предприемат се действия в съответствие с утвърдена от директора процедура.
Чл. 108.(1) Родителите упражняват контрол върху качеството на образованието и управлението на детската градина чрез обществения съвет към Детска градина „Зора“.
(2) Общественият съвет към Детска градина „Зора“ се конституира и действа съгласно регламентите на чл. 265-270 от Закона за предучилищното и училищното образование и Правилника за създаването, устройството и дейността на обществените съвети към детските градини и училищата.
Чл. 109.(1) Родителите участват в подпомагане дейността на детската градина чрез настоятелството към Детска градина „Зора“. 
(2) Настоятелството към Детска градина „Зора“ се конституира и действа съгласно регламентите на чл. 306-309 от Закона за предучилищното и училищното образование.
Чл. 110.(1) Сътрудничеството и взаимодействието между родителите и Детска градина „Зора“ се осъществяват и чрез родителския актив на всяка група.
(2) Родителският актив на всяка група се състои от трима родители.
(3) Родителският актив се избира от родителите на родителска среща. 
(4) Протоколът от избора на родителски актив се вписва в дневника за входяща кореспонденция на детската градина.
(5) Имената на членовете на родителския актив се вписват в дневника на групата.
Чл. 111.Родителският актив на групата:
1. осъществява постоянна връзка между детската градина и родителите;
2. осигурява постоянна обратна връзка на детската градина с родителите;
3. осигурява навременната и пълна информираност на останалите родители, касаещи взети решения, свързани с дейността на детската градина;
4. изразява мнението на родителите и прави предложения от името на родителската общност по въпроси, свързани с дейността на детската градина;
5. подпомага учителите в подготовката и провеждането на допълнителни форми и дейности с децата;
6. организира и провежда доброволни дейности, свързани с развитието на детската градина;
7. излъчва представители на родителите за участие в комисии за разработване на проекти и/или документи на детската градина.
Чл. 112.(1) За осъществяване на сътрудничеството и взаимодействието между родителите и Детска градина „Зора“, директорът определя комисия за работа със заинтересовани страни, взаимодействие с родителите и обществеността .
(2) Комисията:
1. осъществява постоянна връзка с родителските активи на групите;
2. съдейства на учителите на групите при организирането на индивидуални и групови срещи с родителите;
3. обработва и обобщава резултатите от проучването на мнението на родителите;
4. поддържа информационно табло и/или кът за родителите;
5. организира дейности за повишаване на педагогическите умения на родителите – тренинги, обучения, кръгли маси и др.
Чл. 113./1/.Родителите са пълноправен партньор на детската градина в процеса на образование и възпитание на децата.
/2/. Родителите имат следните права:
1. Периодично да получават информация за успеха и развитието на децата в процеса на педагогическо взаимодействие, уменията за общуване с децата и учителите и интегрирането им в средата.
2. Да се срещат с учителите в удобно за двете страни време.
3.Да участват в родителски срещи.
4. Да изразяват писмено мнение и да правят предложения за развитие на детската градина.
5. Да присъстват и при желание от тяхна страна да бъдат изслушвани, когато се решават въпроси, които засягат права и интереси на детето.
6. Да избират и да бъдат избирани в обществения съвет и настоятелството на детската градина.
7. Да бъдат консултирани по въпроси, свързани с възпитанието на децата от специалист, за което детската градина им оказва необходимото съдействие.
8. да избират вида на организация на детето в детската градина;
9. да се запознаят с програмната система на Детска градина „Зора“;

/3/.Родителите имат следните задължения:
1. да осигуряват редовното присъствие на детето в задължителното предучилищно образование, като уведомяват своевременно детската градина в случаите на отсъствие на детето;
2. редовно да се осведомяват за своите деца относно приобщаването им в детската градина и развитието им в предучилищното образование;
3. да спазват правилника за дейността на детската градина и да съдействат за спазването му от страна на детето;
4. да участват в родителските срещи;
5. да участват в процеса на изграждане на навици за самоподготовка като част от изграждането на умения за учене през целия живот;
6. да се явяват в детската градина след покана от учител, директор или друг педагогически специалист в подходящо за двете страни време;
7. родителите, чиито деца се обучават в самостоятелна организация, са длъжни да гарантират постигането на целите на предучилищното образование, да осигурят необходимите условия за обучение, познавателни книжки, както и да прилагат по свой избор методики и подходи, съобразени с възрастта, индивидуалните потребности и интересите на детето.
8.Да предават и вземат детето си лично на учителя или служител в детската градина.

9.Да проявяват уважение към служителите на детската градина, както и към децата си на територията на детската градина

10.Да осигурят дрехи за подмяна на детето си.

11.Да не влизат в детската градина с обувки.

12.Да довеждат децата без  златни накити, мобилни телефони, лекарства и др.
13. Детската градина не носи отговорност за деца, което не е предадено на учителя или на служител от детската градина.

14.Когато за детето се грижи настойник, то е необходимо същият да представи нотариално заверено пълномощно за настойничество от родителите.

15.Родителите са длъжни да уведомяват за настъпили промени по отношение присъствието на детето до 08.15ч. сутринта.

16.Ограничен е достъпа на родителите в помещенията на детските групи.

17. Родителите нямат право да се саморазправят с децата при възникнали конфликтни ситуации между тях.

18.Родителите на подлежащите на задължителна предучилищно образование носят отговорност за навременно представяне на необходимите документи/ медицинска бележка или заявление/ до 1-во число на следващ месец.

19. При отсъствие на дете повече от 1/един/ месец, родителя е длъжен да информира ръководството на детската градина за причините за отсъствието му, както и при преместването на детето в друга детска градина.

20. Родителите имат право да подпишат декларация за информирано съгласие, относно разпространение на снимки и информация за децата.

21. Да не допускат посещението на деца в детската градина със заразни и респираторни заболявания.

Чл. 114 (1) Родителите декларират писмено информирано съгласие в следните случаи: 
1. участие на децата в допълнителни дейности, които не са дейност на детската градина и в занимания по интереси;
2. провеждане на дейности с децата извън територията на детската градина;
3. посещенията на природни обекти, прояви, изяви и мероприятия в обществени, културни и научни институции в населеното място на детската градина;
4. участие на децата в туристически пътувания с обща цена, инициирани от детската градина;
5. снимане и публикуване на снимки и видео на децата;
6. осъществяване на обща подкрепа за преодоляване на проблемното поведение на детето и за справяне със затрудненията му с приобщаването в образователния процес и в институционалната среда;
7. извършване на ранно оценяване на потребностите от подкрепа за личностно развитие в предучилищното образование на децата от 3 години до 3 години и 6 месеца при постъпване за първи път на детето в детската градина.
(2) Писменото информирано съгласие на родителите се получава по следния ред:
1. учителят на групата предоставя на родителя декларация по образец, утвърден от директора на детската градина или в нормативен акт;
2. учителят на групата информира родителя по подходящ начин за конкретния случай;
3. родителят декларира своето решение в срок до 3 дни от получаването на декларацията.
ІV. Права и задължения на родителите в приобщаващото образование
Чл. 115.Родителите на децата от Детска градина „Зора“ имат следните права:
(1) При осъществяване на обща подкрепа на детето:
1. дават писмено съгласие за извършване на ранно оценяване на потребностите от подкрепа за личностно развитие в предучилищното образование на децата от 3 години до 3 години и 6 месеца при постъпване за първи път на детето в детската градина;
2. вземат участие в организирането на програми, свързани със здравното образование, здравословното хранене, първа долекарска помощ и други;
3. детската градина ги уведомява за резултатите от обсъждането и наблюдението на деца, които срещат затруднения в обучението (обучителни трудности);
4. да бъде информирани за всички предприети дейности с децата за преодоляване на проблемното им поведение и за справяне със затрудненията им с приобщаването в образователния процес и в институционалната среда;
5. за дейностите за преодоляване на проблемното поведение на детето и за справяне със затрудненията му с приобщаването в образователния процес и в институционалната среда се изисква и информираното му съгласие.
(2) При осъществяване на допълнителна подкрепа:
1. при извършване на оценката на индивидуалните потребности на детето, екипът взема предвид мнението на родителя;
2. родителят писмено изразява в картата за оценка на индивидуалните потребности на детето своето съгласие или несъгласие с предложената на детето допълнителна подкрепа;
3. при несъгласие, родителят може да подаде заявление (с мотиви) до регионален център за подкрепа за личностно развитие за повторна оценка на индивидуалните потребности на детето;
4. на родителя се предоставя, при поискване, копие от картата за оценка на индивидуалните потребности на детето;
5. родителят се запознава с плана за подкрепа на детето;
6. на родителя се предоставя, при поискване, копие от плана за подкрепа на детето.
Чл. 116.Родителите на децата от Детска градина „Зора“ имат следните задължения:
(1) При осъществяване на обща подкрепа на детето:
1. родителят е длъжен да предоставя информация за здравословното състояние на детето и за проведени медицински изследвания и консултации и да осъществява взаимодействие с медицинския специалист в здравния кабинет в детската градина;
2. родителите са длъжни да осигурят присъствието на децата в дейности за превенция на насилието и преодоляване на проблемното поведение (определени със заповед на директора); в случай че родителите не осигуряват присъствието на децата, директорът на детската градина писмено уведомява дирекция „Социално подпомагане“ по настоящия адрес на детето. 
3. родителят е длъжен да съдейства при реализирането на дейностите с децата за преодоляване на проблемното им поведение и за справяне със затрудненията им с приобщаването в образователния процес и в институционалната среда;
4. при отказ от страна на родителя да съдейства и да подпомага реализирането на дейностите, директорът на институцията писмено сигнализира дирекция „Социално подпомагане“ по настоящия адрес на детето за предприемане на действия при необходимост при условията и по реда на Закона за закрила на детето.
(2) При осъществяване на допълнителна подкрепа на детето да:
1. представи необходимите документи за извършване на оценка на индивидуалните потребности на детето;
2. оказва съдействие при изпълнението на плана за подкрепа на детето.
Чл. 117. /1/ При които е налице спор за упражняване на родителски права над дете и са настъпили ограничения на родителските права, подават Декларация до директора на детската градина, с които детското заведение да се съобразява при необходимост.
/2/.Декларацията следва да бъде придружена със съответния документ/ влязло в сила съдебно решение или определение за привременни мерки от съда за упражняване на родителските права, съдебно решение за ограничаване на родителските права или за лишаване от родителски права, мерки за защита по Закона за защита от домашно насилие, споразумение и др./
/3/ Информацията е необходима на детската градина, за да се удостовери, кой от родителите има или няма право да взема детето от детската градина, да получава информация за неговото физическо и психическо развитие/ в случаите, при които има изрично ограничение за това/, да провежда срещи с детето на територията на детската градина и др.
/4/. Родител, на когото не е предоставено упражняването на родителските права, не губи своите родителски права и задължения, както и правото регулярно да получава информация за образователното развитие на детето си и да участва в инициативи на образователната институция, съгласно чл. 209 и чл.210 от ЗПУО.
/5/. В случай, че няма изричен съдебен регламент за ограничаване на родител, включително по Закона за защита от домашно насилие, родителят, на когото не е предоставено упражняването на родителските права, има право: да реализира контакт с детето си; да се интересува и да получава информация за неговото развитие; да изразява позиция.
Чл.118/1/.Всяко дете има право на закрила срещу въвличане в дейности, неблагоприятни за неговото физическо, психическо, нравствено и образователно развитие.
/2/. Всяко дете има право на закрила срещу въвличане в политически, религиозни и синдикални дейности.
Чл.119.При неспазване на горепосочените текстове носят наказателна отговорност по чл. 45 ал.(3) от Закона за закрила на детето , а именно:
Родител, настойник, попечител или друго лице, което полага грижи за дете, което наруши чл. 8, ал. 3, или родител, попечител или друго лице, което полага грижи за дете, което не осигури придружител по чл. 8, ал. 4, се наказва с глоба или имуществена санкция от 300 до 500 лв., а при повторно нарушение - с глоба или имуществена санкция от 500 до 1000 лв.

4.Обществен съвет.
Чл.120./1/. С цел създаване на условия за активни и демократично функциониращи общности към всяка детска градина се създава обществен съвет. Общественият съвет е орган за подпомагане на развитието на детската градина и за граждански контрол на управлението им.
/2/. Общественият съвет се състои от нечетен брой членове и включва един представител на финансиращия орган. 
/3/.Представителите на родителите се излъчват от събрание на родителите, свикано от директора на детската градина и се избират на два етапа в градина с над 100 деца, съгласно чл. 7 от Правилник за създаването, устройството и дейността на обществените съвети. На събранието се определя броят на представителите на родителите и се избират резервни членове на обществения съвет.
/4/.Поименният състав на обществения съвет се определя със заповед на директора въз основа на протокола от проведеното събрание на родителите и на писмените уведомления от финансиращия орган и от областния управител. В заповедта се включват и резервните членове на обществения съвет.
/5/. Председателят на обществения съвет се избира от членовете му.
/6/. Членовете на обществения съвет се определят за срок не по-дълъг от три години.
/7/. Участието на членовете на обществения съвет е на доброволни начала и е безвъзмездно.
/8/. За член на обществения съвет всеки родител може да номинира себе си, друг родител в детската градина, както и лице по чл.4, ал.4 ,т.2 от Правилник за създаването, устройството и дейността на обществените съвети.   – професионално доказани личности от различни области на обществения живот, изявени общественици, спомоществователи, бивши възпитаници, които не са родители на деца от детската градина.
/9/. Членовете на обществения съвет се определят от директора в срок от три години.
/10/. Едно лице може да участва в състава на обществения съвет повече от шест години.
/11/.В едномесечен срок преди изтичане на срока по ал.2, директорът организира съставянето на нов състав на обществения съвет.
/12/.Промяна в състава на обществения съвет преди изтичане на срока по чл.14, ал.2 от Правилник за създаването, устройството и дейността на обществените съвети, се прави:
· при отписване или завършване на детето, чиито родител е член на обществения съвет;
· след писмено заявление до директора на детската градина от представител на родителите;
· след писмено уведомление от финансиращия орган или от областния управител за промяна на представителя;
· по инициатива на директора при възникване на някое от обстоятелствата по чл.5, ал.1 от Правилник за създаването, устройството и дейността на обществените съвети.
· При неявяване на три заседания за една учебна година и по решение на събранието на родителите.

/13/. Обществения съвет се свиква на заседание най-малко 4 пъти годишно, като задължително провежда заседание в началото на учебната година.
/14/. С право на съвещателен глас в работата на обществения съвет на детската градина участва и представител на настоятелството.
/15/. В заседанията на обществения съвет могат да бъдат канени и служители на институцията, на РУО, експерти, на работодателите, на синдикатите, на юридическите лица с нестопанска цел и други заинтересовани лица.
/16/. Съгласно чл.10 на събранието на обществения съвет се води протокол от лице определено от директора. Протоколът се удостоверява с подпис от лицето, определено от директора:
· Присъствалите на събранието лица подписват присъствени списъци;
· Протоколите и присъствените списъци се регистрират в дневника за входяща кореспонденция на детската градина в срок до 3 дни.
/17/. Директорът на детската градина има право да присъства на заседанията на обществения съвет и да изразява становище по разглежданите въпроси.
/18/. Директорът е длъжен при поискване от обществения съвет да предоставя всички сведения и документи, необходими за дейността му.
/19/. При необходимост директорът може да отправи искане до председателя на обществения съвет за свикването му.
/20/.За участие в събранието или срещите на родителите, директорът отправя писмена покана до родителите на всички деца в детската градина, която съдържа: дневен ред, дата, час, място и информация за мястото.
/21/. Общественият съвет в детската градина:
· Одобрява Стратегията за развитие на детската градина и приема ежегодния отчет на директора за изпълнението и;
· Предлага политики и мерки за подобряване качеството на образователния процес въз основа на резултатите от самооценката на институцията и инспектирането на детската градина;
· Дава становище за разпределението на бюджета по дейности и размера на капиталовите разходи, както и за отчета за изпълнението му- за институциите на делегиран бюджет, които получават средства от държавния бюджет;
· Съгласува предложението на директора за разпределение на средствата от установеното към края на предходната година превишение на постъпилите над плащанията по бюджета на детската градина;
· Участва с представители в комисиите за атестиране на директорите при условията и по ред на ДОС за статута и професионалното развитие на учителите, директорите и другите педагогически специалисти;
· Съгласува избора на учителите в детската градина на познавателните книжки;
· Сигнализира компетентните органи, когато при осъществяване на дейността си констатира нарушения на нормативни актове;
· Участва в създаването и приемането на Етичен кодекс на детската градина.
/22/. При неодобрение от обществения съвет на актовете по ал.1 , т.1 и 6, те се връщат с мотиви за повторно разглеждане от педагогическия процес. При повторното им разглеждане педагогическия съвет се произнася по мотивите и взема окончателно решение.
/23/. Не може да бъде член на обществения съвет лице, което е:
· Осъждано за умишлено престъпление от общ характер независимо от реабилитацията;
· Член на настоятелството на детската градина;
· В трудово или облигационно правоотношение с детската градина, изпълнител или в трудово правоотношение с изпълнител по договор, възложител по който е детската градина, първостепенният разпоредител с бюджет или кметът на общината.
Х-та глава. Управление и финансиране на детската градина
Чл.121./1/ Орган за управление и контрол на детската градина е директорът.
/2/. Директорът по ал.1 управлява и представлява съответното институция.
/3/. Директорът на общинска детска градина организира и контролира цялостната дейност на институцията в съответствие с правомощията, определени с държавния образователен стандарт за статута и професионалното развитие на учителите, директорите и другите педагогически специалисти.
/4/. В изпълнение на своите правомощия, директорът издава административни актове.
/5/. При отсъствие на директора за срок по-малък от 60 календарни дни, той се замества от определен със заповед за всеки конкретен случай педагогически специалист от институцията.
/6/. При отсъствие на директора за срок, по-дълъг от срока по ал. 5, кмета на общината сключва трудов договор с друго лице за временно изпълняващ длъжността „ директор“.
1.Директор
/1/. Приемен ден на директора.
Приемния ден на директора е :
Всеки ден от 08.00ч. до 17.00ч.
[bookmark: _Hlk209031867]Чл.122./1/. ДГ „Зора” гр. Роман с разновъзрастови групи в с. Камено поле и с.Радовене се управлява от директор и неговите законни разпореждания са задължителни за целия персонал и родителите.
/2/. Условията и редът в детското заведение се определят от директора на основание ЗПУО и с помощта на разписани вътрешни регламенти.
2.Директорът като орган на управление на детската градина:
· Организира, контролира и отговаря за цялостната дейност;
· Спазва и прилага ДОС;
· Осигурява безопасни условия на възпитание, обучение  и труд;
· Представлява институцията пред органи, организации и лица и сключва договори с юридически и физически лица по предмета на дейност в съответствие с предоставените му правомощия;
· Съставя бюджет и отговаря за законосъобразното, целесъобразното и икономично разпореждане с бюджетните средства;
· Сключва и прекратява трудови договори с учителите, възпитателите и работниците в детската градина по реда на КТ;
· Обявява свободните работни места в Бюро по труда, РУО в 3-дневен срок от овакантяването;
· Награждава и наказва работници и служители в съответствие с КТ, ЗПУО и Наредба № 5/ 03.06.2016г. за предучилищното образование;
· Организира приемането на деца в детската градина и обучението и възпитанието им в съответствие с ДОС;
· Подписва и подпечатва документите за преместване на деца от ІІ-ра, ІІІ-та и ІV-та възрастова група,  удостоверение за завършено задължително предучилищно образование  и съхранява печата на детската градина;
· Съдейства на компетентните органи за установяване на нарушения ;
· Контролира и отговаря за правилното водене и съхраняване на задължителната документация и съхранява задължителната документация;
· Осигурява условия за здравно- профилактична дейност в детската градина;
· Изготвя длъжностно разписание на персонала и утвърждава поименно разписание на длъжностите и работните заплати;
/3/. Административните актове на директора могат да се отменят от кмета на общината.
/4/. Директорът на детската градина е председател на педагогическия съвет и осигурява изпълнение на решенията му.
/5/. Осигурява обслужване на работниците и служителите от Служба трудова медицина, съгласно чл. 25, ал. 1 от Закона за здравословни и безопасни условия на труд.
/6/. Специализиран орган за управление е Педагогическия съвет, който разрешава основни педагогически въпроси.
Чл.123. Приоритет в работата на ръководството и педагогическия съвет на ДГ „Зора” гр. Роман с разновъзрастови групи в с. Камено поле и с.Радовене е изграждане на иновативна образователна среда за повишаване качеството на детското образование.
3. Педагогически съвет
/1/. Педагогическия съвет е специализиран орган за разглеждане и решаване на основни педагогически въпроси в детската градина, съгласно чл.262 от ЗПУО.
/2/. Педагогическият съвет включва в състава си всички педагогически специалисти.
/3/. Директорът на детската градина е председател на педагогическия съвет.
/4/. В заседанията на педагогическия съвет с право на съвещателен глас може да участват представители на обществения съвет, настоятелството, медицинското лице, което обслужва детската градина, както и други лица.
/5/. Директорът на детската градина в качеството си на  председател на педагогическия съвет, кани писмено представителите на обществения съвет и на настоятелството на заседанията на педагогическия съвет, като им предоставя възможно най-пълна информация по въпросите, които предстои да бъдат обсъждани.
/6/. Педагогическия съвет в детската градина:
· Приема Стратегия за развитие на детската градина за следващите 4 години 
· Приема Правилник за дейността на детската градина;
· Приема Годишен план за дейността на детската градина;
· Приема формите на обучение и План за квалификация на персонала на детската градина;
· Приема Мерки за повишаване качеството на образованието;
· Приема Програма за предоставяне на равни възможности и приобщаване на децата от уязвимите групи;
· Определя символи и ритуали на детската градина и други отличителни знаци;
· Участва със свои представители в създаването и приемането на Етичен кодекс на детската градина;
· Проследява и обсъжда входно и изходното ниво на проследяване на постиженията на децата;
· Педагогическият съвет на детската градина изпълнява правомощията си по ал.1, съобразно предмета на дейността си;
· Ежегодно взема решение за избор на познавателни книжки за реализиране на педагогическото взаимодействие във всички възрастови групи;
· Определя дейностите извън ДОС и приема програми за осъществяването им;
· Педагогическият съвет се свиква най-малко веднъж на два месеца от директора на детската градина. Извънредно заседание се свиква  по писмено искане до директора на най-малко 1/3 от числения му състав;
· Решенията се вземат с обикновено мнозинство при отсъствието на не по-малко от 2/3 от числения му състав;
· За всяко заседание на педагогическия съвет се води протокол;
· Решенията на педагогически съвет могат да се отменят от самия съвет с квалифицирано мнозинство/ 2/3 от гласовете на присъстващите;
· Членовете на педагогическия съвет могат да отсъстват от заседанията му само по уважителни причини, за които предварително информират директора. При безпричинни отсъствия от заседания на педагогически съвет се налага наказание по чл.188 от КТ.
4.Финансиране и имущество на дейността на детската градина
Чл.124./1/. ДГ „Зора” –Роман работи в условията на неделегиран бюджет.
/2/. Сградите на детското заведение, както и всички материални активи са общинска собственост.
/3/. Финансирането на детското заведение се осъществява от Община Роман.
/4/. Бюджетът се формира в началото на всяка финансова година.
/5/. Директорът е отговорен за правилното разходване на средствата, а всички работещи за спазване на изискванията за допустими икономии и недопустими разхищения на консумативи, материали и средства.
Чл.125. Възможности за допълнителни приходи- разработване на образователни проекти и програми, приходи от базари и дарения.
Чл.126. /1/.За целите на дейността си ДГ „Зора” гр. Роман с разновъзрастови групи в с. Камено поле и с.Радовене, разполага с изградена за нуждите на предучилищното образование и поддържана материална база.
/2/.Отговорност за опазване на материалната база носят всички работещи в детската градина.
/3/. Родители и учители са задължени да възпитават децата в опазването и поддържането на добър вид на мебелите и предметно-материална база от интериора, съобразно възрастта на децата.
ХІ-та глава. Такси за посещението на децата в детската градина.
Чл.127./1/. Родителите или настойниците на децата, считано от 01.04.2022г. не заплащат такси, съгласно  Наредба за изменение на Наредбата за определянето и администрирането на местните такси и цени на услуги на територията на община Роман. Решението е продиктувано от приетия през м. февруари т. г. от Народното събрание Закон за изменение на Закона за корпоративното подоходно облагане (ДВ, бр. 17 от 01.03.2022 г.), в преходните и заключителните разпоредби на който се правят промени в Закона за местните данъци и такси, в Закона за предучилищното и училищното образование и в Закона за здравето. С тези изменения от 01.04.2022 г. се отменя събирането на месечни такси за ползване на детски градини и ясли. Мярката цели да облекчи финансово родителите и семействата на деца, които посещават детски градини и ясли.
Чл.128. В ДГ „Зора” и разновъзрастовите група могат да се извършват допълнителни педагогически услуги, съобразно интересите и потребностите на децата срещу подписана декларация от родителите за информирано съгласие и заплащане на определена такса.
                                   ХІІ- та глава Правила за участие на детето в организирани дейности извън детската градина
1.Съобразно очакваните резултати по образователните направления в детската градина,  по време на учебната година децата може да участват в организирани прояви, изяви и мероприятия и организирано да посещават природни обекти, обществени, културни и научни институции, които посещения не са предмет на уреждане от наредбата по чл. 79, ал. 5 от Закона за туризма
2.Редът и начинът на организиране на посещенията на природни обекти, прояви, изяви и мероприятия в обществени, културни и научни институции се определят в правилника за дейността на детската градина или училището, а провеждането им се контролира от директора
3.Посещението и/или участието в прояви, изяви и мероприятия, организирани от други институции и провеждани в населеното място на детската градина или училището, се разрешават от директора на детската градина или училището по реда и начина, определени в Правилник за дейността на детската градина.
4.Всички организирани от детската градина дейности се провеждат при спазване на правилата за безопасност на децата.
5.Дейностите се организират в интерес на детето и съобразно възрастовите му особености и потребности.
6.Учителите на детските групи разработват подробен план за участието на децата в дейности, който не се провеждат на територията на детската градина.
7.Планът се утвърждава от директора.
8.Утвърдения от директора план включва:
	Дейност: ................................................................................................................
(подробно се описва дейността на децата, темите и другите участници; образователните цели и очаквани резултати; също и дали ще бъдат снимани децата – например за местната телевизия и къде ще бъде публикуван снимания материал – филм или фотоси)
Място на провеждане: ..........................................................................................................
Дата на провеждане: ............................................; начален час: ……………….. 
Продължителност: ....................................................................................................................................
Място за тръгване: ....................................................................................................................................
Придвижването  ще се извърши с: ………………………………………………
Ръководител на групата: ............................................ тел. ………………………
Мерки за безопасност на децата: 
..........................................................................................................................................
      За участието на всяко дете е необходимо:
Облекло: ……………………………………………………………………………..
Друго (например пари за входни такси): …………………………………………..



10.Учителите на детските групи са длъжни да съгласуват организираната дейност извън детската градина с родителите на участващите деца.
11.При организирането на дейности извън детската градина учителите  се задължават да:
11.1.уведомят писмено родителите за предстоящата дейност и не по-късно от 3 дни преди организирането й.
11.2.предоставят на родителите пълна и подробна информация за предстоящата организация.
11.3.предоставят на родителите, желаещи децата им да участват, бланки за информирано съгласие.
12.При организирането на дейности извън детската градина родителите  се задължават да:
12.1.се запознаят с  дейността, в която ще участват децата им.
12.2.изразят писмено своето информирано съгласие за участието на децата.

[bookmark: _Hlk209123986]ХІII-та глава. Комуникационна политика. Работа със заинтересованите страни.
Чл.129./1/. ДГ „Зора”-Роман има свой основен приоритет- осигуряването на широка обществена подкрепа.
[bookmark: _Hlk209032523]/2/. Взаимодействието със социалните партньори на детската градина включва РУО-Враца, училищата, общинска администрация, Народно читалище „Христо Ботев 1907”-Роман, НЧ „Просвета-1925“ с. Камено поле, НЧ „Св. Св. Кирил и Методий“ с.Радовене,  библиотека.
Чл.130. Работата със социалните партньори се координира от директора и има за цел да обогати педагогическия процес и да способства за популяризирането постиженията на децата и учителите.
Чл.131./1/. За взаимодействието с настоятелството на детската градина ежегодно се организират срещи и се създават условия за безпроблемен преход към училищното обучение на децата от подготвителна група.
/2/. Работещото партньорство с институциите е насочено към разбиране и отношение към детската градина като модерно, развиващо се звено на образователната система.

ХIV-та глава. Дейности и процедури за самооценяване и управление на качеството в детската градина.
Чл.132. Качеството на образованието е степента на съответствие на образователните услуги с :
1. Нормативните изисквания в предучилищното образование;
2. Очакванията на деца, родители, работодатели и общественост;
3. Очаквания на заинтересованите страни.
Чл.133./1/ Управлението на качеството е непрекъснат процес на организационно развитие, основан на анализиране, планиране, изпълнение на дейности, оценяване и внасяне на подобрения в работата на детската градина.
/2/ Системата за управление на качеството на ДГ „Зора“ осигурява управление на процесите, основано на анализиране, прогнозиране, планиране, изпълнение на дейностите, оценяване и внасяне на подобрения в работата. СУК гарантира, че поставените цели в образователните програми ще бъдат постигнати чрез ефективно използване на ресурсите на институцията (административни, човешки, материални, информационни и други).
/3/. В СУК са определени процесите в ДГ „Зора“, протичащи в образователната институция и влияещи върху качеството на образователната услуга  (приложение № 3):
· Управленски процес (собственик на процеса е директора на ДГ). Определени са входните и изходните елементи на процеса, целите на процеса и документите, в които са регламентирани конкретните изисквания; степен на удовлетвореност от управлението на образователната институция у родителите и педагогическите специалист, управление на партньорства, развитие на институционалната култура в детската градина
· Образователен процес - образованието е единен целенасочен процес на възпитание, обучение и придобиване на съвкупни знания, умения, ценности, социални убеждения и навици.
Разработената и внедрена в ДГ „Зора“ СУК е ориентирана към поддържане и повишаване на качеството на предлаганите образователни услуги по отношение на: 
· Обучение, възпитание и социализация и резултатите от тях; 
· Индивидуалния напредък на всяко дете; 
· Обща и допълнителна подкрепа на децата; 
· Ресурсното осигуряване; 
· Обхващане, включване и предотвратяване на отпадането от образователната система на деца в задължителна предучилищна възраст; 
· Степен на удовлетвореност от образователният процес на деца и родители.
/4/. СУК позволява да бъде осъществена обратна информация по отношение на ефикасността и ефективността на предоставените образователни услуги и да бъде оценено тяхното въздействие. Ръководството на ДГ „Зора“ е определило методите и критериите за оценка ефикасността на функциониране на процесите
Чл. 134. Повишаване на качеството на образованието се постига чрез приемственост и синхрон между проверените традиции на българската образователна система и предизвикателствата на съвременните иновации и технологии.


ХV-та глава. Безопасни условия на предучилищното образование в детската градина.
Чл. 135.За осигуряване на безопасни условия на обучение и труд при провеждането на образователната дейност в детската градина и при извършване на трудова дейност се спазват установените в Р. България единни правила, норми и изисквания.
Чл.136./1/. Длъжностните лица в детската градина имат задължения за осигуряване на безопасни условия на труд, възпитание и обучение на децата.
/2/ В детската градина се сформира група за работа по БУВОТ, членовете на която се избират на общо събрание.
/3/. Длъжностното лице, назначено със заповед на директора провежда начален, периодичен и извънреден инструктаж, с цел лицата, постъпващи на работа да бъдат запознати с ПБУВОТ, Правилата за опазване живота и децата, Пропусквателния режим в детската градина, основните правила за безопасност и хигиена на труда, изискванията за работа с електронагревателни уреди и др. на работното място.
Чл. 137. Не се допускат на работа лица, които не са инструктирани.
Чл.138. Директорът на детската градина носи отговорност за изпълнението на всички изисквания на нормативните актове, свързани с осигуряване на безопасни условия на труд и опазване здравето и живота на работещите.
Чл.139./1/. Учителите и непедагогическия персонал са длъжни да осигуряват необходимите условия за безопасност на децата във всеки един момент от престоя им в детската градина.
/2/. При възникнала опасност, незабавно да се информира медицинският специалист и директорът на детската градина за предприемане на спешни мерки.
/3/. Да не се оставят децата без контрол под какъвто и да е предлог.
/4/.Да не се допускат децата до отворени прозорци, балконски врати, стерилизатори, лекарства и др.
/5/. Дезинфекционните и почистващите препарати да се съхраняват на безопасно за децата място, както и личният багаж на персонала.
Чл.140./1/. Педагогическите специалист се грижат за създаване на безопасни условия на възпитание, обучение и труд вътре в детската градина като:
1. Осигуряват безопасни материали и играчки за работа с децата;
2. Проследяват какви играчки се внасят от децата в групите и дали те не са опасни за децата;
3. Поставят на безопасно място остри и чупливи предмети;
4. Не поставят върху дидактичните шкафове тежки предмети;
5. Спазват хигиенните изисквания за създаване на добър психо климат в групата;
6. Отразяват в тетрадката за ремонти за съществуващи проблеми в помещенията на детската група;
7. Извеждането на децата от и до помещението за допълнителни педагогически дейности се извършва от съответния преподавател;
8. Планират и реализират теми, свързани с действия при бедствия, аварии, катастрофи и пожари, достъпни за децата;
/2/. Педагозите носят пряка отговорност за безопасността в детската група и при организирани дейности извън детската градина.
Чл. 141. Помощник-възпитателят в детската група се грижи за създаване на безопасни условия на възпитание, обучение и труд в групата, като:
1. Спазва хигиенните и безопасни изисквания за работа в детската градина;
2. Съхранява под строг контрол почистващите и дезинфекционните химически препарати;
3. При ползване на стерилизаторите спазва инструкциите и отразява времетраенето в тетрадка;
4. Изважда съдовете от стерилизатора само при изключено положение;
5. При почистване на прозорци се грижи за своята безопасност
6. Периодично проверява състоянието на всички легла, столове, шкафове и др. инвентар и при нужда търси начин за отстраняване на повредите;
7. Носи отговорност за живота и здравето на децата до завръщането на учителите, когато те отсъстват за кратко;
8. Осигурява необходимия минимум резервна вода за битови и питейни нужди
Чл. 142. Пропусквателният режим в детската градина се осигурява чрез специално разработени за целта и утвърдени от директора правила, които са неразделна част от Правилника за вътрешния ред.

ХVІ-та глава. Информация и документи.
Чл.143./1/.Документите в системата на предучилищното и училищното образование се създават, обработват и съхраняват при спазване на ДОС за информацията и документите- Наредба № 8/11.08.2016г.
Наредба № 8/2016г. по ал.1 урежда:
/1/. Видовете документи в системата на предучилищното и училищното образование;
/2/. Изискванията към формата и съдържанието на всеки от документите по т.1;
/3/. Условията и реда за водене на информационни регистри;
/4/. Условията и реда за приемане, отчитане и унищожаване на документи с фабрична номерация;
/5/. Документите, които се създават, обработват и съхраняват в електронен вид;
На осн. Наредба за изменение и допълнение на Наредба № 8/2016г за информацията и документите за системата на предучилищното и училищното образование/в сила от 2022-2023г./, обн. ДВ бр.65 от 12.08.2022г.:
1.Въвеждането и подаването на данни и документи в НЕИСПУО се извършва с квалифициран електронен подпис, издаден съгласно изискванията на Регламент/ЕС/ № 910/2014 на Европейски парламент и на Съвета от 23 юли 2014г. относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО/ ОВ, L 257/73 от 28 август 2014г./ и на Закона за електронния документ и електронните удостоверителни услуги.
2. Информацията, събирана от институциите, се обработват чрез НЕИСПУО и други информационни продукти, интегрирани с нея и обслужващи определени дейности или процеси на образованието.
3. Информацията се събира, обработва и съхранява в съответствие с Регламент /ЕС/ 2016/679 на Европейския парламент и на Съвета от 27 април 2016г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО/Общ регламент относно защита на личните данни/, Закона за защита на личните данни, Наредбата за обмена на документи в администрацията, приета с ПМС № 101 от 2008г. и с Наредбата за минималните изисквания за мрежова и информационна сигурност, приета с ПМС № 186/2019г.
4. След приключване на учебната година информацията за съответната учебна година се архивира и се съхранява:
- в НЕИСПУО- документите, които са с номенклатурен номер и за тях има електронен раздел;
- в институцията- документите, освободени от графичен дизайн
5. Информацията по т. 4 се съхранява в НЕИСПУО и в институциите при спазване на посочените по-долу срокове и съгласно Наредба № 8/2016г.
6. Информацията за дейността на институцията се отразява и съхранява в модул „Институции“ от НЕИСПУО като списък-образец, който служи за отразяване на информацията за институцията, организацията на образователния процес за учебната година и установяване на съответствието и с нормативната уредба в системата на предучилищното и училищното образование. Списък-образец № 2 съдържа следната информация за организиране на дейността в детската градина за учебната година: 
Раздел I – „Данни за детските градини“: наименование, местонахождение на институцията; категория; данни за контакт; БУЛСТАТ; година на създаване; акт за създаване или преобразуване; начин на финансиране; утвърдена численост на персонала; данни за Обществения съвет; данни за филиалите на институцията. 
Раздел II – „Данни за групата“: име и вид на групата; брой на децата по възраст в групата; брой места в групата; брой деца със специални образователни потребности. 
Раздел III – „ Образователна дейност“: описание на педагогическите ситуации; брой часове седмично и годишно за всяка група. 
Раздел IV – „Педагогически специалисти/непедагогически персонал“: лични данни за педагогическите специалисти и непедагогическия персонал (ЕГН, име, презиме, фамилия, местоживеене, данни за контакт); длъжност и щатно място, на което е назначен; трудов стаж; данни за назначаване в институцията; данни за образованието и квалификацията; данни за задължителната норма преподавателска заетост.
 Раздел V – „Данни за децата“: данни за детето; група за текущата учебна година; данни за записване и/или преместване в друга институция. 
 Раздел VI – „Проектна дейност и други дейности извън графика на редовните учебни занятия“: вид и наименование на проекта/дейността, кратко описание, приоритетни области, информация за партньорите, период на провеждане, обхванати участници, основни резултати, международна мобилност. 
(Изм. – ДВ, бр. 65 от 2022 г., в сила от началото на учебната 2022/2023 г.) 
Раздел VII „Физическа среда“: данни за физическата среда и информационното и библиотечното осигуряване, необходими за ефективно протичане на образователния процес: данни за терена, сградите и помещенията; данни за достъпната и безопасната архитектурна среда; данни за оборудването и обзавеждането на помещенията; данни за подкрепящата среда; данни за техническите и технологичните условия за организиране и провеждане на дистанционна форма на обучение, подобрения, осъществени с програмно и/или проектно финансиране. 
 (Нова – ДВ, бр. 75 от 2017 г., в сила от 15.09.2017 г., изм., бр. 74 от 2019 г., в сила от 20.09.2019 г., бр. 65 от 2022 г., в сила от началото на учебната 2022/2023 г.) 
Раздел VIII – Работна карта „Характеристика на средата - образователното ниво и трудовата заетост на семейството“ - за набиране на информация за образователното ниво и трудовата заетост на семейството: данни за групата; името на детето; информация за майката; информация за бащата; информация за друг възрастен, полагащ грижи за детето. Данните от работните карти на децата се въвеждат от общинските и държавните детски градини в НЕИСПУО ежегодно в срок до 23 декември.
7.Директорът на институцията не по-късно от 5 работни дни преди началото на учебната година подава в НЕИСПУО предварителна информация за предстоящата учебна година за: разпределение на децата по групи, разпределение на преподавателската заетост на педагогическите специалисти.
8. Списък-образец за  учебната година се изготвя и утвърждава – подаване на данните към НЕИСПУО до 20 септември и утвърждаване до 25-ти септември.
9.Актуализиран списък-образец за учебната година се подава и утвърждава в периода от 17 до 23 декември.
10. Всяка промяна след утвърждаване на списък-образеца по реда на т.  8 и 9, свързана с вида на институцията, извършваната дейност, броя на групите или с промени в персонала, се въвежда в срок от 3 работни дни след настъпването и. 
11. След утвърждаване на данните в списък-образеца от НЕИСПУО се генерира удостоверение за подадените данни, което се съхранява в институцията в срок от 5 години.
12. Информацията и дейностите по т.8 и 9 се извършват и удостоверяват с електронен подпис на директора и счетоводителя.
13. Данните от списък-образеца се съхраняват в НЕИСПУО в срок най-малко от 5 години.
14. При първоначално въвеждане на информацията за дете в НЕИСПУО за него се създава електронен профил в образователния домейн на МОН.
15. Електронния профил на детето е личен и следва детето независимо от институцията в системата на предучилищното и училищното образование, в която се обучава.
16. При преместване на дете в учебно време след издаване на удостоверение за преместване от институцията, в която се е обучавало детето, достъпът  по т.14 се предоставя на приемащата институция в срок до 3 работни дни от датата на издаване на удостоверението.
17. Директорът на институцията организира и контролира воденето на личното образователно дело на всяко дете, като осигурява:
- организиране на дейностите по индивидуалното представяне на електронните профили на МОН и на законните представители на деца под 14-годишна възраст.
- попълване на данните за всяка учебна година;
- приключване на работата по електронната партида в срок до 3 работни дни след издаване на удостоверение за преместване от институцията, в която се е обучавало детето, или в 10-дневен срок след отписване или завършване на детето.
- разпечатване на личното образователно дело на хартиен носите в съответствие с изискванията на чл. 40 от Наредба № 8/2016г.
- съхраняване в институцията на личното образователно дело в единен хартиен носител със срок не по-малък от 50 години.
18.Документите за дейността на институцията се отнасят до административния и образователния процес в нея. Видовете, предназначението, съдържанието и информацията в основни реквизити, сроковете и формата на водене на документите за дейността на институцията са определени в приложение 2 към Наредба №8/2016г.
19. Дневниците с номенклатурен номер, посочени в приложение 2 към Наредба № 8/2016г., се приключват от директора и се подписват с електронен подпис в модул „Документи за дейността на институцията“. Те се съхраняват във формат pdf съгласно сроковете, описани в приложение 2	 и се разпечатват при необходимост.
20.Книгите и дневниците, които се водят в хартиен вид, чиито страници не са номерирани фабрично, се номерират.
21. При попълване на протоколи и книги в хартиен вид след вписване на последните данни празните редове/страници се унищожават със знак "Z". 
22. Документите в хартиен вид, без посочените в чл. 44, ал. 1 към Наредба 8/2016г., могат да се попълват на ръка със син химикал. Не се допуска изтриване или коригиране с коректор на фабрично отпечатани или вписани с химикал текстове и цифри.
23. Дипломите, свидетелствата и удостоверенията и техните дубликати се регистрират в регистрационни книги съгласно приложение № 2 към Наредба 8/2016г., като им се поставят поредни номер по регистрационната книга и номер за учебната година. За всеки вид документ се създава отделна регистрационна книга.
24. Дубликат на удостоверение се издава от институцията, от която е издаден оригиналния документ.
25. Ако между издаването на първоначалния документ и издаването на дубликат на същия е настъпила промяна в имената и/или ЕГН на лицето, в дубликата на документа се вписват актуалните имена на лицето към момента на издаването му, след представяне на документ, който доказва настъпилата промяна.
Приложение № 2
към чл. 7, т. 2 (Изм. – ДВ, бр. 75 от 2017 г., в сила от 15.09.2017 г., бр. 50 от 2018 г., в сила от 15.06.2018 г.,
изм. и доп., бр. 26 от 2020 г., в сила от 22.03.2020 г., бр. 77 от 2020 г., в сила от учебната 2020 – 2021 г., изм., бр. 75 от 2021 г., в сила от 10.09.2021 г.,
доп., бр. 101 от 2021 г., изм., бр. 65 от 2022 г. , в сила от началото на учебната 2022/2023 г.)

	№
	
Вид документ/ раздел от модул от НЕИСПУО
	
Номенклату рен номер и Електронен
раздел/Освобод
ен от графичен дизайн
	
Институции
	
Предназначение на документа
	
Съдържание на информацията, отразена в основни реквизити
	Срок за
съхранение в институцията
	Начин на водене/ Начин на
съхраняване на документа

	1
	2
	3
	4
	5
	6
	7
	8

	
	
Всички
	
	
	
	Данни за институцията
За книгите: титулна страница – наименование на документа и датите на започване и приключване
	
	

	1.
	Книга за решенията на педагогическия съвет и протоколи от заседанията
	освободен от графичен дизайн (ОГД)
	детски градини (ДГ) училища, центрове за подкрепа за личностно развитие (ЦПЛР),
Национален
дворец на децата (НДД)
	вписване на решенията от заседанията на педагогическия съвет
	Книга: пореден номер на заседанието; взети решения; в началото на всяка учебна година – поименeн списък на членовете на педагогическия съвет
Протоколи: пореден номер; дневен ред на заседанието; отсъстващи членове на педагогическия съвет и причините за отсъствието; обсъждания по време на заседанието; взети решения
	20 години
	електронен/ хартиен

	2.
	Книга за регистриране заповедите на директора и оригиналните заповеди:
· за дейността
· по трудовите правоотношения (ТПО)
	ОГД
	всички
	регистриране на заповедите, издадени от директора на институцията
	номер на заповед; дата на издаване; основание за издаване; относно (кратко описание на съдържанието); подпис на директора
	книгата – 20 години;

заповедите
- за дейността
– 20 години;
- за ТПО – 50
години
	електронен/ хартиен

	3.
	Книга за контролната дейност на директора (заместник-директора) и констативни протоколи от направените проверки
	ОГД
	всички
	регистриране контролната дейност на директора (заместник- директора) на
институцията
	Книга: извършени проверки Констативни протоколи: констатации от направените проверки, подписани от директора и проверявания служител
	5 години
	електронен/ хартиен

	4.
	Книга за регистриране на проверките на контролните органи на МОН
	ОГД
	всички
	регистриране дейността на контролните органи на МОН
	извършени проверки
	5 години
	хартиен или електронен/

хартиен

	5.
	Дневник за входяща кореспонденция и Дневник за изходяща кореспонденция и съответните класьори с кореспонденцията
	ОГД
	всички
	за регистриране на входяща и на изходяща кореспонденция
	Дневник: регистрационен № (вх./изх.), дата; вид документ и кратко съдържание; данни за кореспондента; резолюция; движение на документа; индекс за класиране; срок за съхранение.
Класьори: входяща кореспонденция и
екземпляри от изходящата кореспонденцията
	10 години
	хартиен или електронен/

хартиен или електронен

	6.
	Книга за регистриране на даренията и класьор със свидетелства за даренията
	ОГД
	всички
	регистриране на даренията, постъпващи в институциите
	№ по ред; дата; данни за дарителя; вид на дарението; количество; стойност; воля на дарителя; № и дата на счетоводния документ; подпис на председателя на комисията по даренията; подпис на директора
	20 години
	хартиен/ хартиен

	7.
	Свидетелство за дарения
	ОГД
	всички
	два еднообразни екземпляра – един
	номер и дата, съответстващи на регистрационния номер и датата на
	20 години
	хартиен или електронен/



	
	
	
	
	за дарителя и един към книгата за регистриране на дарения
	дарението от книгата за регистриране на даренията; данни за дарителите; описание на вида, количеството и стойността на дарението; волята на дарителя; подпис на дарителя и на председателя на комисията по даренията и на директора на
институцията; печат
	
	
хартиен

	8.
	Летописна книга
	ОГД
	всички
	регистриране и отразяване на важни събития и факти от историята и
развитието на институцията
	хронология на значимите за институцията събития
	постоянен
	хартиен или електронен/

хартиен

	9.
	Книга за заповедите за храна
	ОГД
	ДГ
училища с общежития
	регистриране на заповедите за броя на заприходените на столово
хранене деца и ученици
	заповеди за храна по дни с данни, записани с думи и цифри за: брой заприходени за храна (закуска, обяд и вечеря), брой столуващи с право на храна; брой купони за храна
	5
	хартиен или електронен/

хартиен

	10.
	Дневник на група за предучилищно образование
	3-5 и ЕР
	ДГ
училища
	информация за образователната дейност в една група за една учебна година
	общи сведения за децата в групата; седмично разписание; срещи с родителите; сведения за присъствието на децата по месеци; резултати от предучилищна
подготовка по образователни направления;
	5 години
	електронен/ формат pdf


	
	
	
	
	
	седмично планиране; обща подкрепа за
личностно развитие
	
	


   
	11.
	Дневник за дейности за подкрепа за личностно развитие
	3-63.1 и ЕР
	ДГ, училища, ЦПЛР, НДД
центрове за специална образователна подкрепа (ЦСОП),
Регионален център за подкрепа на процеса на приобщаващо то образование
(РЦПППО)
	дейности в група/организацио нна педагогическа форма и индивидуални дейности за подкрепа за личностното развитие за една учебна година
	общи сведения за детето/ученика; сведения за родителите/настойниците; вид подкрепа; седмично разписание на дейностите
	5 години
	електронен/ формат pdf

	12.
	Лично образователно дело
	3-3
ЕР
	ДГ,
Училища, ЦПЛР
	вписване на резултатите от обучението и дейностите за подкрепа за личностно развитие на всяко дете/ученик
	данните, посочени в Приложение № 3
	50 години
	електронен/ хартиен



	13.
	Регистрационна книга за издадените удостоверения
	3-78А и ЕР
	ДГ
училища РУО
	регистриране на удостоверения за: задължително предучилищно образование; завършен клас; завършен начален
етап на основно
	пореден регистрационен номер; регистрационен номер за годината; дата на издаване; лични данни на ученика; клас/група, форма на обучение или серия и фабричен номер (ако е приложимо); подпис на получателя (родителя/настойника)
	50 години
	електронен/ хартиен

	14
	Регистрационна книга за издадените дубликати на удостоверения
	3-78Б и ЕР
	ДГ
училища РУО
	регистриране на дубликати на удостоверения, вкл. и дубликати на удостоверения/уве рения за валидиране и
признаване
	номер по ред на издаване на дубликата; регистрационен номер по ред за годината на издаване на дубликата; дата на регистриране на дубликата; лични данни на ученика; вид на издавания дубликат; данни за оригинала на документа; подпис на лицето при получаване на дубликата
	50 години
	електронен/ хартиен



                                                                                                                                                                Приложение № 3
към чл. 7, т. 3 (Изм. – ДВ, бр. 75 от 2017 г. , в сила от 15.09.2017 г. бр. 50 от 2018 г., в сила от 15.06.2018 г.,
изм. и доп. бр. 75 от 2021 г., в сила от 10.09.2021 г. бр. 65 от 2022 г.,в сила от началото на учебната 2022/2023 г.)


ЛИЧНО ОБРАЗОВАТЕЛНО ДЕЛО


I. Данни за институцията


II. (Доп. – ДВ, бр. 65 от 2022 г. , в сила от началото на учебната 2022/2023 г.) Лични  данни за детето/ученика (имена, ЕГН/ЛНЧ/друг идентификационен номер, дата на раждане, месторождение, пол, гражданство, постоянен и настоящ адрес, телефон) и личен електронен профил

III. Общи данни за обучението – период на обучение в институцията (приемане – преместване/напускане/завършване), учебен план, форма на обучение, организация на обучението, специални образователни потребности и др.

IV. Информация за процеса и резултатите от обучението:
1. (Доп. – ДВ, бр. 74 от 2019 г., в сила от 20.09.2019 г.) Предучилищна подготовка – резултати от оценка на риска от обучителни затруднения; резултати по образователни направления и готовност за постъпване в I клас.
2. Общообразователна подготовка – по класове: изучавани предмети, срочни и годишни оценки/оценки с качествен показател, хорариум, резултати от изпити; резултати от национално външно оценяване; отчетен индивидуален напредък.
3. Разширена подготовка – по класове: изучавани предмети, срочни и годишни оценки/оценки с качествен показател, хорариум, резултати от допълнително обучение и от изпити.
4. Профилирана подготовка – по класове: изучавани предмети, задължителни и избираеми модули, срочни и годишни оценки/оценки с качествен показател, хорариум, резултати от изпити.

5. Професионална подготовка (обща, отраслова, специфична и разширена) – по класове: изучавани предмети, срочни и годишни оценки/оценки с качествен показател, хорариум, резултати от изпити.
6. Допълнителна подготовка – по класове: учебни предмети, модули и дейности, хорариум.
7. Специализирана подготовка – по класове: специализирани учебни предмети срочни и годишни оценки/оценки с качествен показател, хорариум, резултати от годишни и други изпити.
8. (изм. ДВ, бр. 75 от 2021 г., в сила от 10.09.2021 г.) Резултати от изпити за приравняване.
9. (доп. ДВ, бр. 75 от 2021 г., в сила от 10.09.2021 г.) Резултати от национално външно оценяване, с изключение на резултатите от НВО, определено от министъра на образованието и науката в определен клас, който не е последен за етап от степента на образование, от задължителни и допълнително положени държавни зрелостни изпити и/или държавен изпит за придобиване на професионална квалификация – сесия и учебна година, наименование на учебните предмети и оценка с думи и цифри.

       V.Други документи, съгласно Приложение № 4, издадени на детето/ученика – за всеки документ:
· вид на документа
· актуални лични данни към датата на издаване на документа
· номер/серия и фабричен номер (ако е приложимо)
· регистрационен номер и дата на издаване
· дата на получаване


VI .Подкрепа за личностно развитие на децата и учениците
1. Обща подкрепа за личностно развитие
1. Екипна работа между учителите и другите педагогически специалисти – обсъждани  проблеми, резултати от обмяна на добри практики.

            VII.Подкрепа за личностно развитие на децата и учениците
1. Обща подкрепа за личностно развитие
1. 1.Екипна работа между учителите и другите педагогически специалисти – обсъждани проблеми, резултати от обмяна на добри практики.
2. Допълнително обучение по учебни предмети.
3. Допълнителни модули за деца, които не владеят български език.
4. Поощряване с морални и материални награди.Дейности по превенция на насилието и преодоляване на проблемното поведение.

5. 5.Екипна работа между учителите и другите педагогически специалисти – обсъждани проблеми, резултати от обмяна на добри практики.
6. Допълнително обучение по учебни предмети.
7. Допълнителни модули за деца, които не владеят български език.
8. Поощряване с морални и материални награди.
9. Дейности по превенция на насилието и преодоляване на проблемното поведение.
10. 11.Ранно оценяване на потребностите и превенция на обучителните затруднения.
11. 12.Логопедична работа

       2. Допълнителна подкрепа за личностно развитие на дете/ученик: със специални образователни потребности/в риск/с изявени дарби/с хронични заболявания:
1. Работа с дете и ученик по конкретен случай – план за подкрепа на детето/ученика.
2. Психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания.
3. Необходимост и осигуреност на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти.
4. Предоставяне на обучение по специалните учебни предмети за учениците със сензорни увреждания.
5. Ресурсно подпомагане.
Приложение № 4
към чл. 31 (Изм. – ДВ, бр. 75 от 2017 г., в сила от 15.09.2017 г., бр. 50 от 2018 г., в сила от 15.06.2018 г.,
бр. 42 от 2019 г., в сила от 28.05.2019 г., изм. и доп., бр. 26 от 2020 г., в сила от 22.03.2020 г., изм., бр. 77 от 2020 г., в сила от учебната 2020 – 2021 г., изм. и доп., бр. 75 от 2021 г., в сила от 10.09.2021 г.,
изм., бр. 65 от 2022 г., в сила от началото на учебната 2022/2023 г.)

	№
	
Вид документ
	
Ном. номер
	
Институции
	Предназначение на документа и
права, които предоставя
	Съдържание на информацията, отразена в основни реквизити *
	Подпис, печат
	Формат за издаване, защита
	Срок на издаване и
регистриране в регистър на документи (РД)**
до:

	1
	2
	3
	4
	5
	6
	7
	8
	9

	
	
За всички документи
	
	
	
	
данни за институцията, лични данни на детето или ученика
	
	попълва се в електронен вид,
издава се в
хартиен вид
	

	1.
	Удостоверение за задължително предучилищно образование
	3-19
	детски градини (ДГ), училища, в които се
	удостоверява завършено предучилищно образование
	готовност за постъпване в първи клас в съответствие с очакваните резултати, определени в
	директор, печат
	хартия с воден знак (ХВЗ)
	3 дни от датата на приключване на учебното време

	
	
	
	провежда
	
	ДОС за предучилищното
	
	
	

	
	
	
	предучилищн
	
	образование;
	
	
	

	
	
	
	о образование
	
	препоръки за допълнителна
	
	
	

	
	
	
	
	
	подкрепа за личностното
	
	
	

	
	
	
	
	
	развитие
	
	
	

	2.
	Удостоверение за преместване на дете от задължително
предучилищно образование
	3-97
	ДГ,
училища с подготвителна група
	преместване/записване в друга институции
	вид организация; период на посещение в група за задължително предучилищно образование
	учители, директор, печат
	освободен от графичен дизайн
(ОГД)
	5 дни след получаване на информация от
приемащата институция




1. Други документи на електронен и хартиен носител
· Книга за решенията на педагогическия съвет, която е предназначена за вписване на решенията, взети на заседанията на педагогическия съвет. Неразделна част от книгата е класьор с протоколите от заседанията.
· Книга за регистриране заповедите на директора. Оригиналите на издадените заповеди се съхраняват в класьори.
· Книгата за контролната дейност на директора, която е предназначена за регистриране контролната дейност на директора. Към книгата се прилага класьор, който е неразделна част от нея и в който се съхраняват констативните протоколи от направените проверки, подписани от директора и проверявания служител.
· Книга за регистриране на проверките на контролните органи на МОН и НИО.
· Дневник за входяща кореспонденция и класьор към него.
· Дневник за изходяща кореспонденция и класьор към него.
· Книга за регистриране на даренията и класьор със свидетелства за дарения.
· Летописна книга.
· Книга за заповедите за храна.
· Книгата за санитарното състояние е предназначена за регистриране на контролната дейност на органите на РЗИ.
· Дневник на група за предучилищно образование е предназначен за отглеждане и възпитание на деца от 3 до 7-годишна възраст.
· Удостоверение за преместване на дете, записано за задължително предучилищно образование.
· Удостоверение за завършено задължително предучилищно образование в детската градина.
· Регистрационна книга за издадените   удостоверения.
· Регистрационна книга за издадените дубликати на удостоверения.
· Правилник за дейността на ДГ „Зора“ –Роман с детските групи в с. Камено поле и с.Радовене за текущата учебна година.
· Правилник за вътрешния трудов ред на ДГ „Зора“-Роман с детските групи в с. Камено поле и с.Радовене.
· Стратегия за развитие на ДГ „Зора“-Роман за четиригодишен период.
· Правилник за безопасни условия на труд в ДГ „Зора“-Роман.
· Вътрешни правила за работна заплата в ДГ „Зора“-Роман за текущата учебна година.
· Система за мониторинг и контролна дейност на директора в ДГ „Зора“-Роман.
· План за повишаване на квалификацията  на педагогическите специалисти и непедагогическия персонал в ДГ „Зора“-Роман.
· Годишен план за дейността на ДГ „Зора“-Роман за текущата учебна година.
· Досие пожарна безопасност на ДГ „Зора“-Роман.
· Програмна система ДГ „Зора“-Роман с детски групи в с. Камено поле и с.Радовене.
· План за сигурност и противодействие на тероризма във връзка с чл.23, ал.1 от Закон за противодействие на тероризма.
· План за партньорство и взаимодействие с родителите/ по възрастови групи/.

· План за превенция на ранно напускане на децата от детска градина.
· Класьори със списъците и документите за постъпване и напускане на децата.
· Досиета персонал на детската градина.
· График за придружаване на пътуващи деца.
· Правила за организиране на приема в детската градина.
· Политика за защита на личните данни на персонал и деца в детската градина.
· Длъжностно и поименно щатно разписание.
· Доклад –анализ за дейността на ДГ „Зора“-Роман.
· Дневник за отпуските на персонала.
· Класьор трудови договори, допълнителни споразумения, заповеди за освобождаване.
· Класьор договори с доставчици-счетоводител
· Служба трудова медицина.-дирекция
· Книга за инструктаж на работното място, периодичен и извънреден по безопасност, хигиена на труда и противопожарна охрана.
· Книга за първоначален инструктаж.
· Разпределение на програмното съдържание по групи.
· План за обучение по БДП.
· План за дейността на комисията по БДП.
· График за дейностите по БДП.
· Етичен кодекс на работещите в детската градина.
· Правилник за дейността на педагогически съвет.
· Книга за заповедите за храна.
· План за дейността на комисията по изпълнение на координационния механизъм за противодействие на тормоза и насилието над деца при ДГ „Зора“-Роман.
· Механизъм за превенция и противодействие на тормоза и насилието над деца.
· Договори д педагогическите специалисти, провеждащи допълнителни дейности
· Дневник за поддържане хигиенното състояние на обекта.
· Протоколна книга за проведен медицински филтър.
· Протоколна книга за контрол върху хигиенното състояние/почистване и дезинфекция/.
· Тетрадка-филтър.
· Досиета на детските групи, съдържащи медицински документи на децата.
· Процедура за определяне на наставник.
· Процедура за избор на главен учител.
· Годишен план за дейността на главен учител.
· План за дейността на наставник.
· Наръчник за управление на качеството на образование в ДГ „Зора“-Роман
3.Задължителната документация на детската градина, нейното водене и съхранение/, отговорници, попълване и място на съхранение/се определя със Заповед на директора.
4.Документите, издавани или водени от институцията в системата на предучилищното образование, се попълват на български книжовен език.
Чл.144./1/. Детската градина издава следните документи в съответствие с изискванията на държавен образователен стандарт за информацията и документите:
1. Удостоверение за завършено задължително предучилищно образование;
2. Удостоверение за преместване на дете, записано за задължително предучилищно образование.
Чл.145./1/. Издадените документи и техните дубликати се регистрират в съответните книги за регистриране на издадените удостоверения или на издадените дубликати на удостоверения или в електронен формат с идентична информация.
/2/. Издадените документи, отнасящи се до децата, се предават на родителите срещу подпис.
Чл.146. /1/. Детската градина е администратор на лични данни по смисъла на чл.3, ал.1 от Закона за  защита на личните данни.
/2/. Личните данни  се събират за конкретни, точно определени и законни цели, обработват се законосъобразно и добросъвестно и не могат да се обработват допълнително по начин, несъвместим с тези цели.
/3/. Личните данни се обработват и съхраняват на хартиен и електронен носител.
/4/. Директорът, в качеството на администратор на лични данни, се задължава да осигури необходимите технически и организационни мерки за защита на данните от посегателства, загуба или промени.
/5/. Обработващият личните данни, определен със заповед на директора, е задължен да осъществява защита на личните данни при обработването и осъществяването на достъпа до тези данни, като осигури защитата на личните данни, сигурността и конфиденциалността на информацията.
Чл.147. Личните данни на децата се обработват и съхраняват съгласно Политика за защита на личните данни.

ХVІІ-та глава. Материално-техническа база.
Чл.148/1/. За целите на дейността си, ДГ „Зора“-Роман с разновъзрастови групи с. Камено поле и с.Радовене разполагат с добре изградена и поддържана материално-техническа база.
/2/.Отговорност за опазването на материалната база носят всички работещи в детската градина.
/3/. Материално-отговорно лице е касиер-домакина.
Чл.149.Работещите в детската градина и децата имат право да ползват безпрепятствено наличната материално-техническа база.
Чл. 150/1/. Работещите и родителите са длъжни да опазват материалната база на детската градина.
/2/. Родителите и учителите са задължени да възпитават децата в опазването и поддържането на добър вид на мебелите и предметите на интериора, съобразно възрастта на децата.
Чл.151. При допусната повреда, виновното поведение се санкционира.

ХVIII-та глава. Пропусквателен режим.
Чл.152./1/. Пропусквателният режим в ДГ „Зора“-Роман се осигурява чрез дежурните учители и мед. сестри, определени по график за различните входове.
/2/.Не се допуска влизането на външни лица без разрешение на директора на детската градина, както и без легитимиране на лицето.
/3/.Забранява се пушенето на територията на детската градина и двора, внасянето на горивни и запалителни материали, огнестрелно оръжие и предмети, които могат да причинят нараняване.
/4/. Спирането на автомобили в двора на детската градина е абсолютно забранено. Пропускането и престоя на автомобили, осигуряващи снабдяването на детското заведение се осигурява само в работно време на касиер-домакина.

XIХ-та глава Пътуващи деца.

1.Пътуващите деца по линиите: Роман- с. Струпец- Роман; Роман- с. Барулци- Роман; да се придружават от дежурен помощник-възпитател или медицински специалист.
2.Дежурният помощник-възпитател да :
· Пътуват по предварително изготвен и одобрен от директора график;
· Удостоверяват с личния си подпис датата на пътуване в определен за целта дневник;
· Спазват часовете и мястото на тръгване на автобусите;
· Отговарят за живота и здравето на децата и безпроблемното им придвижване.
3.При пристигане или отпътуване на децата, учителите на смяна, мед. специалист на смяна в яслена група се задължават да оказват помощ на дежурния по график;
4.Не се разрешава отклоняването на автобуса от маршрута и използването му за лични нужди от дежурния.
5.За възникнали затруднения и проблеми относно превозването на пътуващите деца, своевременно да бъде уведомен директора на детската градина

ХХ-ва глава. Отсъствия

	 Процедурата за отчитане и регистриране на децата, записани за задължително предучилищно образование е актуализиран на основание чл.17 от Правилника за прилагане семейните помощи за деца

1.Децата, записани за задължително предучилищно образование,  в целодневна, полудневна и почасова организация през учебно време,  могат да отсъстват само по здравословни или по други уважителни причини, удостоверени с документ от компетентен орган, както и по семейни причини.
2. Отсъствията на децата по ал. 1 по семейни причини е допустимо за не повече от 15 дни за съответната учебна година, но не повече от 10 последователни дни, с писмено уведомяване от родителите в срок, определен с Правилника за дейността на детската градина или училището.
3.Извън случаите по ал.2, отсъствие на децата, записани за предучилищно образование е допустимо и за времето на ваканциите, определени в училищното образование за съответната година със заповед на министъра на образованието и науката.
4. (1) При обявена извънредна епидемична обстановка, когато присъственият образователен процес в детската градина или училището не е преустановен, при наличие на регистрирана 14-дневна заболеваемост над 250 на 100 000 души от населението в съответната област децата, записани за задължително предучилищно образование, могат да отсъстват по желание на родителя след писмено уведомяване на директора.
(2) Отсъствията на децата са допустими само за периода, за който в съответната област е регистрирано нивото на заболеваемостта по ал. 1.
(3) Отсъствията по ал. 1 са отсъствия по уважителни причини.

5.В периода на провеждане на педагогическо взаимодействие от разстояние в електронна среда на децата не се пишат неизвинени отсъствия.
6. Уважителни причини са налице, ако за отсъствията са представени:
а/ медицинска бележка от личен лекар;
б/ документ от спортен клуб, в който детето членува;
в/ документ от ръководител на танцов състав, музикална или друг вид художествено-артистична формация/група, в която детето участва.
7. По уважителни причини могат да бъдат и отсъствия до 10/десет/ дни по семейни причини за периода от 15 септември до 31 май с уведомление от родителя до директора на детската градина.
8.Уважителни са отсъствията на децата, извършени в периода 01.06.-14.09.и за тях не се изискват други документи.
9.При натрупани повече от 3/три/ отсъствия  за съответния месец, на родителя не се отпускат детските добавки за срок от 1/една/ година.
10.Отсъствие на дете, записано в задължително предучилищно образование по семейни причини /до 10 дни/ или други уважителни причини, се разрешава от директора на детската градина.
11.Родителят/настойникът отправя писмено заявление / с Приложение № 1 или Приложение № 2/ до директора за заявяване на желание за отсъствие на детето по уважителни причини, като прилага съответния документ и входира заявлението в дневник за входяща кореспонденция.
12.Родителят изисква типови бланки- заявления/Приложение №1 и Приложение №2/ от учителите на групата, които преди предаването на родителя попълват справката за направените до този момент отсъствия на детето по семейни или дружи уважителни причини, както и броя на отсъствията по неуважителни причини до момента, като удостоверяват достоверността на подадената информация чрез подписа си.
13.Учителите на групата проследяват и регистрират ежедневно отсъствията на децата в Дневник на група за предучилищно образование и в електронен дневник..
14.При допуснати повече от 3/три/ дни неуважителни отсъствия в месеца, учителите се свързват с родителите за установяване местонахождението на детето, причините за отсъствието, напомнят им законовите и нормативните изисквания и последствията при неспазването им.
15.Учителите на групата създават папка „Отсъствия“, в която съхраняват в едни джоб медицинските бележки за извинени отсъствия, а в друг джоб копия от резюлираните заявления до директора за отсъствие на децата по семейни и други уважителни причини, с приложени документи.
16.В същата папка, в 3-ти джоб се съхраняват принтираните месечни справки с данни в табличен вид с имената на децата за отсъствията им по уважителни и неуважителни причини и съответния им сбор по видове за месеца и за учебната година до момента.
17.Учителите съхраняват описаната в ал, 1 информация и в електронен вариант, която предават ежемесечно до 3-то число на месеца, следващ отсъствията на директора.
18.Данните за децата трябва да са попълнени по реда на утвърдените от директора списъци на групите от Списък-образец -2 за съответната учебна година.
19.Папка „Отсъствия“ е неразделна част от документацията на групата и се съхранява в срок от 5/пет/ години, заедно с дневника в архива на детската градина.
20.Учителите на групата предоставят данните на директора за вписване в НЕИСПУО до 3-то число на месеца, следващ отсъствията.
21.Директорът подписва с  електронен подпис и изпраща до 4-то число към НЕИСПУО.
22.МОН изпраща информацията за отсъствията на децата към АСП по служебен път.
23.Данни за отсъствията на децата се подават за всички деца, записани в задължително предучилищно образование, без значение от датата, на която детето навършва 5-годишна възраст.
24.Отсъствията на децата, записани за задължително предучилищно образование се отбелязват в дни.
25. Отсъствията се отчитат за всеки календарен месец/без натрупване/ и се подават в НЕИСПУО от 1-во до 5-то число на следващия месец от директора на детската градина.
26.Учителите на групата са длъжни да изискват писмена информация за причините за отсъствията на всяко дете и да я съхраняват по описания в чл.8 и чл.9 начин.
27.Всички родители и учители са длъжни да познават и спазват Процедурата за отчитане и регистриране на отсъствията на децата от подготвителните групи.
28.При извършване на повече от допустимите неуважителни отсъствия, учителят на групата информира веднага директора на детската градина.
29.На основание извършено нарушение, директорът не издава на родителя служебна бележка по чл.7 от Правилника за прилагане на закона за семейните помощи за деца.
30.Родителите, допуснали повече от допустимите по неуважителни причини отсъствия, няма да получават помощ за съответното дете, на основание чл.17, ал.11 от Правилник за прилагане на закона за семейните помощи за деца.
31. Родители, които не запишат децата си, подлежащи на задължително предучилищно или училищно образование, в детска градина или училище, се наказват с глоба в размер от 50 до 150 лв.
32.Родители, които не осигурят присъствието на децата си, подлежащи на задължително предучилищно образование, записани в целодневна, полудневна или почасова форма на организация в детска градина или училище, или подлежащи на задължително училищно образование, записани в дневна, вечерна, дистанционна или комбинирана форма на обучение в училище, се наказват с глоба в размер от 50 до 150 лв.
33.Родители, които не осигуряват присъствието на децата си в допълнителното обучение по чл. 124, ал. 2, се наказват с глоба в размер от 50 до 150 лв.
34.При повторно извършване на нарушението по ал. 1, 2 и 3 глобата е в размер от 100 до 500 лв.
35. Актовете за установяване на нарушенията по ал. 1, 2, 3 и 4 се съставят от длъжностни лица, определени от кмета на общината.
36.Наказателните постановления се издават от кмета на общината или от овластено от него длъжностно лице.
37. Събраните средства от глоби постъпват в приход по бюджета на съответната община и се разходват само за дейности, свързани с подпомагане на равния достъп, както и за развитие на детските градини, училищата и центровете за подкрепа за личностно развитие.
38.От 2021/2022 учебна година се подават  данни за отсъствията на всички деца в системата на предучилищното образование, независимо от групата, и независимо от това дали има решение на общинския съвет за задължително предучилищно образование на децата на 4-годишна възраст  
39.При подаване на данни към АСП – за 4-годишните деца се подават данни само в случаите, в които има решение на община Мездра. 
40.При потвърждаване на данните от АСП – потвърждават се данни за 4-годишните деца само в случаите, в които има решение на община Мездра.
41. При непредвидени обстоятелства/внезапно заболяване на детето и др./, родителят попълва Декларация/Приложение № 3/за отсъствията на детето.
42.Медицинският специалист изготвя протокол за проведен медицински филтър при случай на внезапно заболяване на дете, като вписва причините за отсъствието на детето.

ХХІ-ва глава. Допълнителни разпоредби.
Чл.153. Сведения, относно здравословното състояние на децата родителите получават от медицински персонал в детското заведение.
Чл.154. Сведения, относно възпитанието, обучението и социализацията на децата родителите получават от учителите на съответната група.
Чл.155. Забранява се изпълнението на заповеди и нареждания, противоречащи на този правилник.
Чл.156. Отговорност за изпълнението на Правилника носи директора на детското заведение.
Заключителни разпоредби
& 1. Правилникът за дейността на детската градина се издава на основание чл.28, ал.1, т. 2 от ЗПУО
& 2 Правилникът влиза в сила след приемане с решение на педагогически съвет и утвърждаването му със заповед от директора на детското заведение.
& 3 Правилникът за дейността на детската градина се актуализира в следните случаи:
1.    В случай на промени в организацията на дейността на детското заведение.
2. При промяна на нормативната база в образованието, отнасящи се до предучилищното образование.
3.    При възникнала необходимост в хода на прилагането му.
& 4 С Правилникът, по утвърден график се запознават педагогическия, непедагогическия персонал и родителите. Запознатите удостоверяват това с подписа си.
& 5   На вниманието на родителската общност, правилникът се предоставя на първите срещи с родителите за учебната година, както и на уеб-сайта на детската градина.
& 6 Указания за изпълнение на Правилника се получават от директора на детската градина.
& 7  Контрол по спазване на Правилника за дейността на детската градина се осъществява от директора на ДГ „Зора“-Роман с разновъзрастови групи в с. Камено поле и с.Радовене.
[bookmark: _GoBack] Правилникът за дейността на ДГ „Зора“-Роман с разновъзрастови групи в с. Камено поле и с.Радовене е приет   на общо събрание  с протокол №  1  / 19.09.2025г. , и на педагогически съвет с протокол № 1  /23.09.2025г., и утвърден със заповед на директора №   15 / 17.09.2025 г. 

